
PRAECEPTORIBUS  DILECTISSIMIS ,  QUAM 
MAXIME  VENERANDIS 


SACRUM. 


Praefatio 


Parvulus  hicce  liber  ei  tantummodo  pa- 
triae  civitatis  meae  debetur  instituto,  quo 
omnibus,  qui  artem  medicam  ibi  profiteri 
in  animo  habeant,  ut  in  quodam  infinitae 
hujus  doctrinae  argumento  publice  expo¬ 
nendo  scientiae  judiciique  sui  specimen  edant, 
injungitur. 

Auctorem  non  fugit ,  perfacile  fieri 
posse,  ut  ipsius  quoque  libellus  ab  ingente 
isto  ephemeridum  fluctu ,  quem  quotidie 
magis  magisque  tumescentem  videmus,  mox 

obruatur  et  deprimatur ,  ita  ut  a  rapido 
vortice  semel  correptus  nunquam  fortasse 
rursus  emergere  valeat.  Jam  vero  uti  quis¬ 
que,  qui  ad  scribendum  cogitur,  materiam 
quandam  circumspicere  solet  non  nimis  vul¬ 
garem  tritamque  et  ita  comparatam,  ut  eam 
penitius  cognosci  scientiae  ab  una  aliave 
parte  interesse  possit,  sic  mihi  etiam  quam 
maxime  exoptandum  videbatur,  ut  tali 
potissimuni  in  argumento  voluntati  certe 
meae  satisfacere  liceret.  In  ea  igitur,  qua 
eram,  dubitatione  ad  praeceptoris  clarissimi, 
quem  maxima  amplector  reverentia,  Plcheltj 
consilium  jam  dudum  spectatissimum  con¬ 
fugiendum  mihi  esse  existimavi.  Abs  quo 
ductus  scribendi  materiam  mihi  sumsi  eam, 
ut  de  istis  dorsi  doloribus,  qui  ex  medul¬ 
lae  spinalis  erethismo  proficisci  videntur,  pau¬ 
cis  dissererem.  Qua  in  re  facere  non  potero. 

quin  earum  etiam  opinionum  rationem  ha¬ 
beam,  quae  a  mea  differunt,  quamquam 
eas  longius  persequi  per  libelli  hujus  am¬ 
bitum  et  finem  non  liceat 

Nunquam  vero  me  latuit,  quantis  cum 
difficultatibus  expositio  rei  tam  obscurae  ad¬ 
huc  et  lubricae  conjuncta  sit.  Et  profecto 
principio  statim  ab  incepto  meo  destitissem, 
nisi  indulgentiae  praeclarissimorum  istorum 
virorum  confiderem,  penes  quos  de  mo¬ 
desto  hoc  opusculo  primum  judicium  erit. 
Itaque  non  sine  quadam  animi  timiditate 
munusculum  meum  arae  patriae  impono, 
cui  multa  jam  praeclara  et  egregia  conse¬ 
crata  sunt. 

Qua  in  occasione  temperare  mihi  non 
possum ,  quin  praeceptoribus  dilectissimis, 
Puchelt  et  Chelius  ,  gratias  agam  quam 
maximas,  quippe  qui  non  solum  mihi  per- 

miserint,  ut  privatis  ipsorum  bibliothecis 
uterer,  sed  etiam  infra  allatas  de  morbo 
nostro  observationes  liberalissime  mecum 
communicaverint.  Nec  minores  Illustrissimo 
Stiebel  ,  fautori  benevolentissimo ,  gratiae 
debentur  meae,  quod  libros,  qui  ad  rem 
meam  pertinent,  munificentissime  utendos 
mihi  concesserit. 

Dabam  Heidelbergae  pridie  Cal.  Septembr.  4  838. 


In  troductio. 


Ultimis  decenniis  quum  clarissimorum  virorum 
ingenio  contigerit,  anatomiam  pathologicam  ad 
honorem  dignitatemque  evehere,  in  morbos  etiam 
spinae  dorsalis  accuratius  et  diligentius  inquiri 
coeptum  est.  Inde  ab  hoc  tempore  patefactum, 
multo  saepius  quam  antea  quisquam  suspicatus 
erat,  mutationes  evenire  earum  partium,  quae 
columnam  vertebralem  constituunt;  quin  etiam 
multae,  ut  medullae  malacia  et  tuberculi  tum  de¬ 
mum  detectae,  aliae  ut  inprimis  spondylarthro- 
eace  magis  magisque  illustratae  sunt*  Idem  fere 
capitis,  pectoris,  abdominis  evenit  morbis;  homo- 
plasiae,  heteroplasiae ,  atrophiae,  hypertrophiae 
reperiebantur.  Nova  plane  tunc  incepit  literarum 
aera,  nec  ulla  est  ratio,  cur  quisquam  miretur, 
quod  hominibus  exinde  in  mentem  venerit,  cu- 
jusque  morbi,  qualicunque  sub  forma  apparue¬ 
rit,  causam  in  aliqua  materiae  mutatione  esse 


16 


positam,  ornnesque  eos,  quorum  corporea  ejus¬ 
modi  causa  nondum  observata  sit,  parum  per¬ 
spectos  et  cognitos  esse  habendos. 

Quae  consuetudo,  in  materiae  favorem  meri 
dynamismi  fines  magis  magisque  circumscribere, 
non  raro  homines  induxit,  ut  mala  etiam  nervosa, 
quae  tamen  eadem  fere  symptomata  prae  se  fe¬ 
runt  .ac  morbi,  quos  corporeos  esse  constat,  or¬ 
ganica  haberent.  Quin  ejusmodi  vero  turbationes 
dyna micae  re  vera  occurrant,  nemo  erit  qui  du¬ 
bitet,  nisi  qui  innumeram  istarum,  quae  hy¬ 
pochondriacae  et  hystericae  vocantur,  affectionum 
multitudinem  e  materiarum  variarum,  cruae  cor- 

7  i. 

pys  nostrum  efficiunt,  abalienatione  quadam  de¬ 
rivare  velit,  aut  is,  qui  animi  vim  et  indolem 
vel  materiae  subnoxiam,  vel  analogam  plane  ar¬ 
bitretur. 

Quae  quum  ita  sint,  operae  pretium  facturus 
mihi  videor,  si  in  memoriam  revocavero,  ea  etiam 
mala,  quae  circa  spinam  dorsalem  animadver¬ 
tuntur,  non  omnia  e  manifesta  quadam  ejus  lae¬ 
sione  nasci,  nec  indignam  quaestionem  judico 
eam,  ostendere,  quo  modo  mutationes  organicae 
a  dynamicis  distingui  possint.  Quam  tamen 
quaestionem  a  modico  nostro  ingenio  affatim  ex¬ 
poni  non  posse,  inde  a  principio  persuasum  no¬ 
bis  erat,  et  eam  ob  causam  quam  maxime  op¬ 
tandum  videtur,  ut  viri  spectata  scientiae  fama 
florentes  mox  hanc  rem  dignam  judicent,  in  quam 
diligentius  inquirant. 

Sy  iioiiy  m  a. 

Stiebel  *)  eas,  quas  hic  explicare  studemus, 
affectiones  in  genere  neuralgiae  myeliticae  sive 
rhachiticae  vocabulis  designat. 

Ab  Abercrombio 1  2)  indefinite  plane  obscura  et 

abnormia  nuncupantur  mala,  quae  multa  sym- 

■ 

ptomata  morborum  spinae  dorsalis  propria  osten¬ 
dant. 

Enzius  3)  porro,  ut  veram  hujus  morbi  na¬ 
turam  in  medio  relinquat,  de  affectione  tantum 
spinae  dorsalis  loquitur,  sed  ita,  ut  hic  illic  de 
statu  quodam  inflammatorio,  praesertim  medullae 
ipsius,  cogitare  videatur. 


1)  Kleine  Beitrage  zur  Heilwissenschaft.  Frankfurt  1823. 
Ueber  neuralgia  rhachitica  und  das  Symptom  des  Gegen- 

satzes.  In  RusFs  Magazin  fur  die  gesammte  Heilkunde.  Sechs- 
zehnter  Band,  drittes  Heft,  S.  54g«  1824* 

Ueber  Chorea.  In  Casper’s  Wochenschrift  fur  die  ge- 
sammte  Heilkunde.  Januar  i83y. 

2)  Abercrombie^s  pathologische  und  praktische  Unter- 
suchuneen  iiber  die  Krankheiten  des  Gehirns  und  Riicken- 
marks.  Aus  dem  Englischen  von  Gerhard  van  dem  Busch. 
Bremen  1829. 

3)  Beobachtungen  iiber  mehrere  der  symptomatischen 
Krankheitsformen,  welche  bei  Empfindlichkeit  einer  grosseren 
oder  kleineren  Stelle  der  Wirbelsaule  vorkommen.  Aus  den 
Erfahrungen  des  Amtsarztes  E.  Enz.  Rust’s  Magazin,  Band 
4  i  ,  Heft  2,  S.  ig5,  und  Band  44i  Heft  t,  S.  43 ,  und 
Heft  2,  S.  2o4- 

Meeber  ,  de  meduJ!.  spia.  ereth. 

Hinterberger  *)  morbum  a  nobis  descriptum 
ab  aliis  spinae  dorsalis  vitiis  non  distinguit,  sed 
omnia  sub  communi  rheumatico-arthriticae  artuum 
vertebralium  aut  medullae  spinalis  inflammationis 
nomine  complectitur,  ita  ut,  si  rem  accuratius 
inspexeris,  synonymum  nullum  apud  eum  inve¬ 
niatur. 

John  Marshall 1  2)  verbo  utitur:  e  spinal  irri¬ 
tatione;  uterque  Griffin  3):  "  functional  disorders 
of  tbe  spinal  cord.  e;  Teaee  4) :  eneuralgic  disea- 
ses,  dependend  upon  irritation  of  tbe  spinal  mar- 
row  and  ganglia  of  tbe  sympatbetic  nervs. " 


1)  Beitrage  zu  den  Riickgratskrankheiten  in  Ehrhart’s 
medizinisch  -  chirurgischer  Zeitung.  Band  3,  No.  54 — 66. 
1 828. 

Mehrere  Geschichten  von  wichtigen  Krankheitsfallen.  Hei- 
delberger  klinische  Annalen.  Band  5,  Heft  3.  1829. 

Abhandlung  fiber  die  Entziindung  des  Riickenmarks  und 
Beitrage  zur  Erforschung  der  Cholera  morbus.  Linz  i83i. 

2)  Practical  observations  on  diseases  of  the  heart,  lungs, 
stomach,  liver  etc. ,  oceasioned  bj  spinal  irritation.  By  John 
Marshail.  M.  D.  London  4  835. 

3)  Observations  on  functional  disorders  of  the  spinal 
cord  and  their  connexion  Witli  hysteric,  nervous  and  other 
diseases  etc.  By  Wm.  Griffin.  M.  D.  and  Griffin  M.  R. 
C.  S.  Limerik.  In  the  London  medical  and  physical  journal. 
1829  and  i83o. 

4)  A  treatise  on  neuralgic  diseases  etc.  (V.  supra.)  By 
Thomas  Bridgen  Teale.  Ibidem,  Decemb.  1829. 

Brodius  1 )  mirum  hysteriae  localis  vocabulum 
eligit,  et  Albers 1  2)  de  adaucta  medullae  spina¬ 
lis  sensibilitate  loquitur. 

Morbi  descriptio. 

Morbus,  quem  in  sequentibus  explicare  co¬ 
nabimur,  primum  dorsi  doloribus  se  prodit ,  qui 
modo  majorem,  modo  minorem  columnae  verte¬ 
bralis  partem  invadunt,  et  usque  ad  diversum  ve¬ 
hementiae  gradum  intenduntur.  Plerumque  vir¬ 
gines  et  uxores,  multo  rarius  adolescentes  hoc 
malo  afficiuntur,  et  personae  ex  eo  laborantes  ad 
unam  fere  omnes  ad  honestiores  societatis  ordines 
pertinent.  In  universum  hic  dolor  surdus,  gra¬ 
vans,  terebrans  vel  formicans  est,  nec  item  pun¬ 
gens  vel  urens.  Raro  uno  tenore  saevit,  sed 
plerumque  incertis  intervallis  desinit,  et  eodem 
modo ,  breviore  aut  longiore  tempore  interjecto, 
revertitur.  Etiamsi  hic  sensus  molestus  spatio, 
quod  capit,  differre  solet,  rarissime  tamen  in  una 
solummodo  vel  aliquot  vertebris  cohibetur,  sed 
per  regionem  satis  longam  aut  aequabiliter  sese 


1)  Ueber  locale  Hysterie,  von  Sir  Benjamin  Brodie.  In 
Analekten  der  speciellen  Pathologie  und  Therapie,  heraus- 
gegeben  von  Bressler  und  Jacobson.  Band  i,  Heft  i,  S.  88. 

2)  Beobachtungen  auf  dem  Gebiete  der  Pathologie,  ge- 
sammelt  von  Dr.  J.  F.  H.  Albers.  Theil  2.  Bonn  i838. 

2  * 


extendit,  aut  ita,  nt  intra  certos  quosdam  fines 
plane  non  sentiatur,  in  utroque  autem  latere  ma¬ 
nifesto  se  ostendat. 

Propria  plane  maximique  momenti  ad  naturam 
horum  dolorum  recte  dijudicandam  ista  est  mobili¬ 
tas,  qua  modo  brevibus  temporis  intervallis  ab  al¬ 
tera  ad  alteram  columnae  vertebralis  partem  trans¬ 
eunt,  modo  continua  vicissitudine  sedem  permu¬ 
tant.  Quod  ad  locum  attinet,  quo  rhacbialgia 
oriri  solet,  ex  auctorum  praeclarissimorum,  Brodii 
praesertim  et  Abercrombii  observationibus  colligi¬ 
tur,  saepissime  partem  lumbalem  et  ossis  sacri 
regionem,  rarius  partem  thoracicam  ab  ea  ten- 
tari;  portionem  contra  cervicalem  rarissime  hujus 
infirmitatis  esse  sedem. 

Ceterum  extrinsecus  in  dorso  nullum  mutatio¬ 
nis  vestigium  animadvertitur,  et  tangendo  neque 
elevatio,  neque  incurvatio  quaedam  observari  po¬ 
test.  Communia  tantum  integumenta  nonnunquam 
aliquam  a  statu  integritatis  monstrant  declinatio¬ 
nem,  quum  modo  rubicundum  colorem  et  aestum, 
modo  lividum  colorem  frigusque  ostendant.  Quae 
coloris  frigorisque  vicissitudo  Brodio  auctore  hunc 
in  modum  evenire  solet,  ut  mane  frigus  incedat, 
meridiano  fere  tempore  calor  subire  incipiat,  qui 
sub  vesperam  usque  ad  ardorem  intendatur. 

In  hoc  stadio  morbus,  modo  ad  meliora,  modo 
ad  deteriora  versus,  saepe  per  menses,  immo 
per  annos  subsistit,  quin  casus  secundarios  effi¬ 
ciat  ullos.  Non  semper  vero  hoc  ita  fit,  sed 

isto  spinae  dorsalis  vitio  haud  raro  longa  sym¬ 
ptomatum  morbosorum  series  gignitur ,  quae  ta¬ 
men  non  omnia  in  una  eademque  aegrota  appa¬ 
rent,  sed  e  majore  demum  aegrotantium  numero 
cognosci  possunt.  Etenim  id  proprium  affectionis 
hujus  dorsalis  est,  quod  singuli  casus  magnam 
symptomatum  prae  se  ferunt  varietatem.  Creber¬ 
rima  tamen  quaedam  est  initio  exigua  et  in  dies 
augescens  inferiorum  membrorum  imbecillitas,  quae 
ingressum  difficilem  reddit.  Haec  cum  dolore  quo¬ 
dam  per  totam  crurum  pedumque  longitudinem 
descendente  et  cum  spasticis  musculorum  contra¬ 
ctionibus  conjuncta  est  Quae  posteriores  choreae 
jactationibus  simillimae  interdum  in  convulsiones 
transeunt  adeo  vehementes,  ut,  facultate  commode 
cubandi  sublata,  aegrotam  omni  quiete  privent. 
Alias  spasmi  voluntariorum  musculorum  tonici 
oriuntur,  quin  etiam  status  vere  tetanicus.  Tum  fe¬ 
mora  a  spasmo  ad  ventrem  infimum  et  crura  ad  fe¬ 
mora  trahuntur,  et  aegrotae  ipsae  ad  naturalem  ea 
conditionem  ducere  nequeunt.  Quod  si  quis  vi 
efficere  conetur,  Abercrombio  teste  magnae  virium 
contentioni  interdum  contingit,  ut  pedes  satis  for¬ 
titer  extensi  repentino  impetu  ad  positionem  re¬ 
ctam  redigantur;  sed  punctum  tantum  temporis  in 
ea  permanent,  quo  elapso  in  pristinam  resiliunt. 

Interdum,  sed  multo  rarius  superiora  etiam 
membra  ab  ista  imbecillitate  aliisque  malis  com¬ 
memoratis  eundem  in  modum  petuntur. 

Dein  respirationis  etiam  organa  afficiuntur,  et 
quidem  sic,  ut  pectoris  oppressio,  dyspnoea,  cor¬ 
dis  pulsationes  atque  palpitationes  sentiantur,  non- 
nunquam  etiam  spastica  et  sicca  tussicula  oria¬ 
tur,  identidem  augescens. 

Tractui  quoque  intestinorum  fere  nunquam 
parcitur,  cui  rei,  si  nihil  aliud,  dolor  profecto 
iste,  qui  semper  fere  in  scrobiculo  cordis  animad¬ 
vertitur,  argumento  esse  potest.  Interdum  hoc 
malum  usque  ad  veram  cardialgiam  intenditur, 
in  paroxysmis  revertentem.  Alias  tormina  vehe- 
mentissima  aegrotam  vexant. 

Symptoma,  quod  saepissime  recurrit,  alvi  est 
obstipatio,  quae  saepe  cum  tympanitide  conjuncta 
hebdomade  diutius  durare  potest.  Quae  tympa¬ 
nites  medicos  non  satis  accurate  intuentes  falso  in 
hydropis  ascitis  suspicionem  inducere  potest. 

Interdum  chronicus  etiam  omnium  ciborum 
vomitus  observatur. 

Ut  alvi,  sic  urinae  quoque  excretio  saepe 
diminuitur.  Cujus  enim  copiam  justo  mino¬ 
rem  per  hunc  morbum  reddi  contra  virorum 
doctorum,  qui  hac  de  re  scripserunt,  Enzii 
praesertim  et  Ollivieri  *),  dissensionem  firmissime 
asseverare  audemus.  (V.  observationem  primam, 
quae  infra  adjecta  est.)  Id  vero  inter  omnes  fere 


4)  Traite  de  la  moelle  epiniere  et  de  ses  maladies.  IU* 
edition.  Paris  1827. 

constat,  urinam  intervallis  solito  longioribus,  in¬ 
terdum  tribus  quatuorve  diebus  semel  tantum  et 
quidem  post  molestum  nixum  mitti,  sicut  in  statu 
vesicae  paralytico  fieri  solet. 

Saepe  morbus  aliam  induere  videtur  naturam. 
Tum  imbecillitas  membrorum,  praesertim  inferio¬ 
rum,  paulatim  augescens,  nunc  prius,  nunc  tar¬ 
dius,  surditate  atque  torpore  praegressis,  in  per¬ 
fectam  paralysin  transit.  Quo  facto  miserae  im¬ 
mobiles  plane  dorso  incubant,  et  eo  magis  mi¬ 
sericordiam  nostram  movent,  quod  integris  plane 
animi  facultatibus  utentes  de  salute  sua  ipsae 
desperare  videntur.  Paralysis  non  raro  tam  per¬ 
fecta  est,  ut  aegrotantes  per  plures  saepe  menses 
continuos  ne  digitum  transversum  quidem  loco 
se  movere  valeant. 

Sensibilitas  contra  in  membris  debilitatis  nun¬ 
quam  exstinguitur,  sed  saepenumero  concitatior 
esse  pergit,  ut  initio  morbi  erat. 

Cephalalgiae  quoque  formae  diversae ,  prae¬ 
cipue  qui  dicitur  clavus  vel  ovum  et  occipitis 
dolores,  qui  quodammodo  rhachialgiam  linea 
quadam  continua  propagant,  hoc  medullae  spi¬ 
nalis  vitium  complicare  solent.  Nec  raro  ipsius 
cerebri  actio  impeditur,  conscientia  aut  propter 
dolorum  vehementiam,  aut  propter  imbecillitatem 
ex  parte  vel  omnino  evanescente,  ita  ut  aegrota 
uno  saepe  die  crebra  animi  deliquia  patiatur. 
Quod  ad  systema  vasorum  attinet,  id  nunquam 
fere  lioc  morbo  afficitur.  Arteriarum  ictus  ex 

temperamento  et  peculiari  cujusvis  indole  dif¬ 
fert.  Qua  in  re  id  tamen  tenendum  est,  perso¬ 
nas  potissimum  tam  sensibiles,  quam  eae,  de  qui¬ 
bus  bic  est  sermo,  repentinae  arteriarum  excita¬ 
tioni  facillime  esse  subnoxias,  et  eam  ob  causam 
vebementiore  doloris  dorsalis  impetu  arteriarum 
pulsum  aliquanto  posse  accelerari.  Sic  frigoris 
etiam  et  caloris  vicissitudo  sentitur,  sed  febris 
propria,  quae  diutius  permanens  e  certo  quodam 
typo  exacerbet  remittatque,  nunquam  inde  exsistit. 

Maxime  autem  admirandum  harum  affectio¬ 
num  est  id ,  quod ,  postquam  ab  omnibus  artis 
subsidiis  frustra  impugnatae  longum  per  temporis 
spatium  aegrotas  miseras  cruciaverint,  omnino 
interdum  et  in  omne  tempus  evanescant.  Hoc 
de  primariis  potissimum  vitiis  valet,  de  rliachial— 
gia  nullis  cum  symptomatibus  secundariis  con¬ 
juncta,  sed  in  neuralgiis  etiam  commemoratis 
pectoris,  abdominis  vel  membrorum  fieri  solet. 
Membrorum  tamen  paralysin  quoque  et  imbecil¬ 
litatem  vesicae  sola  vi  naturae  medicatrice  non— 
nunquam  tolli  haud  inauditum  est. 

Prospera  ista  morbi  mutatio  aut  dum  graviora 
symptomata  evanescunt,  nec  nisi  longioribus  in¬ 
tervallis  revertuntur,  paulatim,  aut  subito  evenit, 
ita  ut  inter  dolorum  diminutionem  et  valetudinem 
plene  restitutam  nihil  fere  temporis  intersit.  Quod 
postremum  si  fit,  saepe  nulla  causa  ejus  rei  ido¬ 
nea  detegi  potest;  interdum  vero  talem  causam 
accipere  debemus  gravem  quendam  aut  animi  aut 


0 


25 


corporis  motum.  In  hunc  eirim  finem  alias  phan¬ 
tasia  agit,  in  certa  quadam  medendi  ratione  spem 
salutis  ponens;  alias  aegra  pars  ipsa  fortuitam 
quandam  percussionem  perpessa  diuturno  isto  malo 
liberatur.  Quam  rem  memorabilem  Brodie  mul¬ 
tis  ejusmodi  exemplis,  quae  ipse  observavit,  com¬ 
probare  studet. 

Haec  est  morbi ,  quem  explicare  nobis  est  in 
animo,  levis  adumbratio.  Similes  plane  affectio¬ 
nes  in  artubus  majoribus  quoque,  coxendice  prae¬ 
cipue  et  genu  occurrere  Brodie  in  secunda  libri, 
quem  de  artuum  morbis  conscripsit,  editione  pri¬ 
mum  demonstravit.  Tum  symptomatibus  suis,  do¬ 
lore  praesertim,  qui  tactu  augetur,  et  partium 
mollium  tumore  non  raro  in  eum  errorem  indu¬ 
cunt,  ut  ossa,  cartilagines  vel  membranas  syno¬ 
viales  organico  quodam  vitio  affectas  esse  arbi- 
trere.  Haud  dubie  interdum  evenit,  ut  ambae 
affectiones,  et  spinae  dorsalis  et  unius  istorum  ar¬ 
tuum,  conjunctae  appareant;  plerumque  autem  fit, 
ut  istius  modi  malum  e  prima  ipsius  sede  me¬ 
tastatice  in  regionem  oppositam  transeat,  ita  ut 
quod  primum  artus  vitium  erat,  spinae  dorsalis 
esse  incipiat. 

Aetiologia. 

Non  fere  quisquam  ignorabit,  multo  esse  facilius, 
singula  cujusdam  morbi  symptomata  diligenter  con- 

quirere,  quam  communem  eorum  causam  ex  iis 
ipsis  eruere.  Nam  hoc  nihil  aliud  sibi  vult,  quam 
ut  ostendas,  e  qua  aut  materiae,  aut  efficaciae 
ejus  mutatione  cuncta  ista  indicia  pathologica  pro¬ 
fecta  sint. 

Nemo  sane  erit,  quin  intelligat,  quanti  recta 
istius  rei  cognitio  sit  momenti,  quippe  qua  tota 
aegrae  tractandae  ratio  inniti  debeat. 

De  nostri  etiam  morbi  origine  atque  natura 
diversae  exstiterunt  medicorum  sententiae ,  qua¬ 
rum  summam  hic  proferre  liceat.  Anteaquam  vero 
earum  opinionum  enumerationem  persequi  aggre¬ 
diamur,  paucis  verbis  exponere  conabimur,  quale 
nobis  ipsis  hac  de  re  judicium  ferendum  esse 
videatur. 

Etenim  id  omnino  nobis  persuadere  non  va¬ 
lemus,  aliquam  istarum  affectionum  e  corporea 
sive  medullae,  sive  membranarum,  quae  eam  in¬ 
volvunt,  sive  ossium  cartilaginumve  vertebralium 
immutatione  proficisci,  sed  communem  earum  cau¬ 
sam  in  dynamica  systematis  nervorum  imprimis 
spinalium  corruptione  ponendam  esse  censemus. 

Erethismi  vocabulum  eam  ob  causam  adopta¬ 
vimus,  quod  per  hunc  morbum  in  omnibus  iis 
columnae  vertebralis  partibus,  ubi  prima  hujus 
mali  initia  conspiciuntur,  quaedam  solito  major 
sensibilitas  animadvertitur,  quae  remotiores  etiam 
corporis  regiones,  ut  membra,  stomachum  etc., 
incedere  solet.  Irritationis  nomen,  quo  quidem 

multi  auctores,  ut  Griffin  uterque,  Marshall  et 
alii  utuntur,  nobis  non  plane  idoneum  videbatur, 
propterea,  quod  cum  eo  —  ex  solito  loquendi 
usu,  —  quin  inflammatorii  vasorum  turgoris  no¬ 
tionem  conjungamus,  facere  non  possumus,  quam 
tamen  in  nostro  casu  omni  cura  removendam 
esse  nobis  persuasum  est. 

Id  profecto  primum  reputanti  mirum  videri  pote¬ 
rit,  quod  si  dynamica  illa  turbatio  re  vera  in  me¬ 
dulla  sedem  habeat,  dolor  tangendo  demum  augea¬ 
tur,  immo  efficiatur.  Sed  hoc  infirmare  non  potest 
sententiam  nostram,  quum  in  aliis  etiam  vitiis  simi¬ 
lia  animadvertantur  phaenomena,  et  magnopere  du¬ 
bia  esse  videatur  ea  opinio,  ex  qua  medullam  ipsam, 
sive  capitis,  sive  columnae  vertebralis,  quendam 
unquam  dolorem  movere  posse  concedatur.  Quis 
accurate  dispicere  valet,  qua  potissimum  in  parte 
dolor  capitis  sedem  habeat?  Et  est  quaedam  ce¬ 
phalaea,  similia  fere  prae  se  ferens  symptomata 
ac  nostra  spinae  dorsalis  affectio,  clavum  dicimus 
hystericum  in  feminis  sensibilioribus  saepissime 
occurrentem.  Tum  etiam  levissimus  aegrae  capi¬ 
tis  regionis  tactus  intolerabilem  fere  commovet 
dolorem,  quum  fortior  ejus  pressus  aliquanto 
minus  aegrotam  afficiat :  quod  idem  rhacliialgia 
nostra  fieri  solet.  Quapropter  eam  amplecti  de¬ 
bemus  sententiam,  verum  dynamici  hujus  vitii 
focum  semper  in  medulla  columnae  vertebralis 
esse  ponendum,  sed  sine  ulla  exceptione  id  etiam 
in  alio  corporis  loco  ad  lucem  erumpere;  pro- 

pagationem  vero  ipsa  nervorum  conjunctione  fieri, 
et  ita  quidem,  ut  morbus  ex  propria  sua  sede 
aut  ad  sensibilitatis ,  aut  ad  motus  provinciam 
transplantetur.  In  casibus  levioribus  primumque 
cutis  solummodo  dorsalis  nervi  afficiuntur,  quippe 
qui  magnum  doloris  gradum  sub  integumentorum 
communium  tactu  et  spontaneam  illam  quoque 
molestiam  efficiant,  nisi  quis  hanc  postremam  e 
medulla  ipsa  dynamice  turbata  derivare  malit. 
Morbus  ubi  longius  processit,  in  membris  ner¬ 
vorum  actio  impeditur,  aut  etiam  omnino  tollitur. 
Nam  ut  supra  vidimus,  in  iis  aut  magnus  tan¬ 
tum  doloris  gradus  exsistit,  aut  involuntarii  eorum 
fiunt  motus,  ut  spasmi,  eborea,  convulsiones  vel 
tetanus  etiam  plane  manifestus,  aut  tandem,  sive 
inde  a  morbi  principio,  sive  nonnullis  comme¬ 
moratorum  symptomatum  praegressis,  minor  ma¬ 
jor  ve  paralysis  exoritur.  Ceterum  neuralgias  si¬ 
mili  modo  in  aliis  etiam  regionibus,  pectore 
praecipue  et  abdomine,  isto  medullae  erethismo 
commoveri  supra  significavimus.  Semper  vero  et 
hic  nostra  quidem  sententia  malum  in  dynamice 
mutata  eorum  organorum  functione  continetur,  ad 
quae  nervorum  aegre  affectorum  ramuli  exten¬ 
duntur;  nam  illa  quidem  opinio,  quam  viri  etiam 
eruditissimi  amplexi  sunt,  nobis  nullo  modo  pro¬ 
bari  potest,  secundum  quam  multae  corporearum, 
quae  organis  in  pectoris  et  abdominis  cavo  po¬ 
sitis  accidere  possunt  transformationum,  ex  sola 
"  nervorum  spinalium  irritatione"  derivantur. 

Porro  quod  ad  aetiologiam  peculiaris  uostrae 
rhachialgiae  .attinet,  jam  primum  videmus,  eam 
non  nisi  in  sensibilioribus  utriusque  sexus  perso¬ 
nis  occurrere ,  quamquam  in  puellis  feminisque 
aliquanto  crebriorem.  Nisi  igitur  quis  hysteriae 
vocis  ab  vaxtqa  derivationem  nimis  urgere  vellet, 
(et  in  doctrina  medica  talem  etymologiae  se¬ 
veritatem  non  nimis  usitatam  esse  vix  est  cur 
moneam)  nos  quidem  non  dubitaremus,  istos 
dorsi  dolores  hystericorum  nomine  insignire. 
Quod  tanto  commodius  fieri  poterit,  quod  e  re— 
centioris  pathologiae  praeceptis  hoc  vitium  mul¬ 
tiforme  ad  totum  nervorum  systema  pertinere 
statuitur,  nec  tam  arcte  cum  organis  generationis 
muliebribus  conjungi  solet,  quam  antea  erat  so- 
lemne.  Alias  etiam  affectiones  talibus  simillimae, 
quae  vulgo  in  feminis  hystericae  perbibentur,  in 
adolescentibus  occurrere  experientia  docet. 

Esse  tamen  posse  rhachialgiam  e  turbatione 
medullae  mere  nervosa  pendentem  nemo  negabit 
vitiorum  hystericorum  satis  peritus.  Nonne  fe¬ 
minae  hoc  malo  laborantes  nunc  de  hujus, 
nunc  de  illius  partis  dolore  et  imbecillitate  que¬ 
runtur,  quin  malum  quoddam  corporeum,  in¬ 
flammatio  e.  gr.  accipi  possit?  Nonne  hae  mo¬ 
lestiae  saepenumero  aeque  celeriter  evanescunt,  ac 
subvenerant,  et  multo  quidem  celerius,  quam 
organici  morbi  notio  patitur?  Quare  igitur  non 
similes  plane  dolores  spinam  etiam  dorsalem  ag¬ 
gredientur?  Et  profecto  diligentius  investiganti 

compertum  erit,  varia  hysteriae  symptomata  ple¬ 
rumque  dorsi  doloribus  praecessisse,  aut  certe  to¬ 
tum  aegrotae  habitum  propensitatem  quandam  ad 
nervorum  irritationem  ostendere. 

Nec  minus  ea  res  attentione  quam  maxime 
digna  est,  quod  nostra  medullae  spinalis  affectio 
honestiorum  tantum  societatis  ordinum  propria 
est.  Id  enim  constat,  in  bis  praesertim  diversis¬ 
simas  occurrere  affectiones  hystericas,  ita  ut  per¬ 
paucae  feminae  altiore  loco  natae  inveniantur, 
quae  omni  hysteriae  vestigio  careant. 

Brodie  narrat,  se  de  natura  vitiorum  artuum, 
qualia  crebro  in  personis  sensibilioribus  repedan¬ 
tur,  diu  dubitasse,  donec  eorum  cum  hysteria 
complicatio  saepius  observata  ipsum  de  hac  re 
certiorem  fecerit. 

Jam  ut,  id  quod  omnium  antiquissimum  ha¬ 
bemus,  probare  possimus,  morbum  spinae  dor¬ 
salis  descriptum  non  ex  organica  quadam  pen¬ 
dere  mutatione ,  cadaverum  dissectionibus  opus 
foret  quam  diligentissime  factis.  Quarum  autem 
perpaucas  tantum  exstare ,  eo  ipso  declaratur, 
quod  istud  malum  per  se  raro  tantum  mortem 
efficit,  sed  semper  fere,  si  idoneis  remediis  suc¬ 
curratur,  sanari  potest. 

Nonnullas  tamen  observationes  habemus  de 
morbo  nostro  1 ) ,  ubi  aut  post  longum  annorum 


i)  Abercrombie,  1.  C. 

decursum,  aut  repentino  quodam  casu  interce¬ 
dente,  morte  finitus  est.  In  cadaverum  sectione 
autem  nullum  materiae  mutationis,  nullum  vel  con¬ 
gestionis  tantum  neque  in  medulla  spinali,  neque 
in  cerebro  vestigium  inventum  est.  Praeceptoris 
maxime  reverendi,  Illustrissimi  Chelius  benigni¬ 
tate  talem  observationem  adjungere  valemus. 

Sed  praeterea  dorsi  dolorum  intermissio,  quae 
in  prioribus  morbi  stadiis  semper  fere  evenit, 
itemque  eorum  mobilitas  non  parum  repugnant, 
quominus  inflammationem,  aut  humoris  exsuda— 
tionem,  aut  aliud  quoddam  substantiae  medullaris 
vel  meningum  vitium  eorum  esse  causam  statua¬ 
mus.  Quae  opinio  non  minus  infirmatur  eo, 
quod  hujusmodi  dolores,  qui  satis  diu  jam  du¬ 
ravere,  immutata  repente  systematis  nervorum 
conditione,  vel  parte  aegra  extrinsecus  qualicun¬ 
que  modo  fortius  affecta,  necopinato  evanescunt. 

Postremo,  ut  sententiam  nostram  magis  stabi¬ 
lire  possimus,  descriptione  libelli  paululum  omissa, 
de  ea  morbi  nostri  curandi  ratione  loquendum 
erit,  quam  ad  ejus  naturam  accommodatissimam 
esse  experientia  docuit.  Quam  quum  attenderi¬ 
mus,  primum  animadvertemus,  remedia  antiphlo- 
gistica,  localem  praecipue  sanguinis  detractionem, 
quae  inflammationibus  circa  columnam  vertebra¬ 
lem  opprimendis  unice  inserviunt,  in  nostro  casu 
nullam  plane  utilitatem  praebere.  Sic  fortes  etiam 
in  cutem  derivationes  parum  efficaces  esse  medici 
clarissimi,  Chelius,  Abercrombie,  Brodie  testantur. 

Quae  omnia  in  unum  conferenti  non  dubium 
amplius  videbitur,  nullo  modo  hic  de  medullae 
aut  partium  attingentium  mutatione  cogitari  posse; 
sed  morbi  potius,  de  quo  agitur,  causam  qua¬ 
dam  substantiae  nerveae  actionis  aberratione  con¬ 
tineri.  Quae  quum  ita  sint,  minor  tamen  medi¬ 
corum,  qui  de  hoc  malo  scripserunt,  numerus 
hanc  in  sententiam  abiit.  Plerique  singula  rha- 
chialgiae  genera  aut  omnino  non,  aut  non  satis 
distinguunt,  sed  ex  usu  a  majoribus  accepto 
quemque  dorsi  dolorem,  praesertim  si  inter  tan¬ 
gendum  crescit,  ex  inflammatione  derivare  et 
propterea  antipblogisticis  impugnare  consueverunt. 
Hac  ipsa  re  qui  observationes  ab  his  viris  scriptas 
in  usum  suum  vertere  velit,  maximopere  impedi¬ 
tur,  quominus  verum  de  morbi  natura  judicium 
sibi  formet.  Alii,  quamquam  hystericae  spinae 
dorsalis  affectionis  symptomata  diligentius  conges¬ 
serunt,  consulto  tamen  recusare  videntur,  ne  de 
causa  naturaque  ejus  certam  sententiam  propo¬ 
nant,  id  quod  Marshallio  imprimis  occurrisse 
videtur. 

Multo  autem  majus  detrimentum  scientiae  con¬ 
flatum  est  ex  prava  nonnullorum  cupidine,  qua 
ducti,  systema  qualecunque  ut  condant,  incertis 
plane  vagisque  conjecturis  ignota  morborum  sym¬ 
ptomata  explicare  student.  Qui  etiamsi  in  aetio¬ 
logia  et  in  notione  morbi  recte  constituenda  non 
admodum  essent  versati,  infirmis  tamen  hisce  fun¬ 
damentis  mirum  plane  conclusionum  aedificium 

superstruxere,  quarum  postremo  nullus  erat  finis. 
Enzji  potissimum  et  Hiistenbergeri  animadversio¬ 
nes  dicimus. 

Quod  si  vero  ad  priora  tempora  revertimur, 
jam  pridem  a  nonnullis  clarissimis  medicis  status 
morbosos  invenimus  observatos,  qui,  quamquam 
e  medulla  spinali  proficisci  videbantur,  propter 
peculiarem  tamen  ipsorum  naturam  ad  nullam 
classium  receptarum  redigi  poterant.  Quae  ta¬ 
men  observationes  singula tim  nimis  prolatae  erant, 
quam  ut  majori  medicorum  multitudini  innote¬ 
scere  potuissent.  Sic  Ludwig  t)  jam  putabat, 
nonnullas  affectiones  hystericas  et  hypochondria¬ 
cas  ejus  medullae  partis,  qua  nervi  intercostales 
oriuntur,  effici  irritatione,  et  vehementes  istas  rha- 
cliialgias  cum  torminibus  nonnunquain  conjun¬ 
ctas  ex  vitio  quodam  medullae  lumbalis,  nervo 
sympathico  intercedente,  commoveri. 

Astruc 1  2)  dorsi  dolores,  qui  colicam  pictonum 
interdum  comitantur,  ex  integumentorum  me¬ 
dullae  derivandos  censuit  vitio ,  cavum  eorum 
tum  aqua  esse  repletum  arbitratus.  Quapropter 
colicam  pictonum  rhachialgiae  saturninae  nomine 
insignire  solebat. 

Novissimo  demum  tempore  Abercrombie,  vir 
summi  ingenii,  cujus  memoria  in  scientiae  medi- 

1)  Tractatio  de  doloribus  ad  spinam  dorsi.  In  advers. 
med.  pract.  Tom.  i.  pag.  yii. 

2)  Quaestio  med.,  an  morbo  colicae  pictonum,  rectius 
rhachialgiae ,  vena  secanda. 

Meleer,  de  medull.  spin.  ereth. 

cae  historia  maxima  semper  fama  florebit,  in 
egregio  suo  de  cerebri  et  medullae  spinalis  mor¬ 
bis  libro  ad  obscura  quaedam  et  abnormia  mala 
digitum  intendit,  quae  multa  vitii  medullae  spi¬ 
nalis  symptomata  ostenderent.  Isto  sub  nomine 
morbum  nostrum  cum  plerisque  ipsius  sequelis 
praeclare  plane  describit.  Neque  negari  potest, 
illum  jam  ad  eam  propensum  fuisse  opinionem, 
ut  causam  hujus  miseriae  non  in  inflammatione, 
minime  vero  in  structurae  meningum  vel  medul¬ 
lae  mutatione  quadam  poneret.  Immo  sectionis 
cujusdam  mentionem  facit,  in  qua,  ut  in  complu¬ 
ribus  aliis,  nullum  morbi  vestigium  neque  in  me¬ 
dulla,  neque  in  vertebris  reperiri  poterat,  quam¬ 
quam  ipse  hunc  casum  non  inter  eos  refert,  quos 
sub  ista  descriptione  comprehendit;  quem  tamen 
huic  classi  attribuere  nos  quidem  non  dubita¬ 
verimus  1). 

Praeterea  auctor  prae  ea,  qua  erat,  modestia 
nobis  fatetur,  se  non  primum  in  harum  affectio¬ 
num  suspicionem  incidisse ,  utpote  quas  Bujrns 
et  Guerin  jam  ante  se  sub  nomine  cerebri  et 
medullae  spinalis  descripserint  irritationis.  Quorum 
virorum  scripta  quod  ad  manus  nostras  non  per¬ 
venerint,  summopere  dolemus. 

Sed  nonnullis  annis  anteaquam  AbercrOiWBIE 
librum  suum  ediderit,  Illustr.  Stiebel  2)  jam  expo- 


1)  Casus  CXXXVIII  in  libro  s.  allato. 

2)  L.  c. 


nere  conatus  est,  multiformia  frequenter  symptomata, 
quae  in  diversissimis  corporis  partibus  appare¬ 
rent,  originem  ducere  e  quadam  spinae  dorsalis 
affectione.  Ejusmodi  symptomata,  quia  locus  ori¬ 
ginis  ipsorum  ab  iis  regionibus  distaret,  in  qui¬ 
bus  se  ostendere  solerent,  et  quod  niliil  locum 
geneseos  indicaret,  oppositionis  symptomata  ap¬ 
pellavit. 

Verbis  gravissimis  edocere  studebat ,  quanti 
sit  momenti  et  quantae  difficultatis,  verum  mali 
incipientis  focum  cognoscere,  quippe  quum  saepe 
hoc  tantum  tempore  ratione  idonea  adhibita  sa¬ 
nari  possit. 

Inter  talia  oppositionis  symptomata  neuralgias 
pectoris ,  abdominis  et  membrorum  refert ,  quae 
aut  sensim  in  surditatem,  anaesthesiam,  imbecil¬ 
litatem  paralyticam  vel  in  paralysin  ipsam  transeant, 
aut  spasmos  et  motus  musculorum  gignant  invo¬ 
luntarios. 

Eam  vero  de  medullae  spinalis  affectione  pro¬ 
ponit  sententiam,  levem  vertebrarum  quandam 
fieri  inflammationem,  materiae  incrementum  vel 
laxationem,  qua  mechanicus  quidam  pressus  me¬ 
dullae  inferatur.  Quem  tamen  primum  certe  in 
loco  aegro  non  apparere,  sed  ejus  sensum  per 
nervos  inde  profectos  ad  fluidi  electrici  instar 
propagari,  nec  nisi  in  terminationibus  eorum  pe¬ 
riphericis  sub  vehementis  neuralgiae  forma  per¬ 
cipi.  Veram  igitur  horum  dolorum  sedem  pro 
loco  medullae  presso  diversam  esse  debere. 

3  * 

Ut  vero  structurae  quandam  vertebrarum  mu¬ 
tationem  statueret,  Ulustr.  Stiebel  eo  inductus  est, 
quod  dolor  premendo  aut  primum  animadver¬ 
teretur,  aut  certe  augeretur.  Quin  etiam  conten¬ 
dere  non  dubitavit ,  choream  semper  e  quodam 
inter  medullam  ejusque  membranas  et  inter  os¬ 
seam  ejus  capsulam  dissensu  esse  derivandam, 
qui  ipsius  pubertatis  tempore  eveniat  *)♦  Quae 
tamen  de  corporeis  illis  abalienationibus  con¬ 
jecturae  accuratiore  indagatione  cadaverumque  se¬ 
ctionibus  postea  refutatae  sunt. 

Affectionum  autem  commemoratarum  sympto¬ 
mata  quum  miram  quandam  cum  nostra  rhachial— 
gia  ostendant  similitudinem,  non  dubitamus  viri 
praeclarissimi  observationibus  in  nostrum  finem 
uti,  sed  ita^  ut  aliam  interpretandi  viam  ingredia¬ 
mur.  Ex  auctu  vero  doloris  ,  qui  tangendo  fit, 
vertebrarum  quandam  inflammationem  colligi  non 
posse,  inde  patet,  quod  meningum  etiam  et  me¬ 
dullae  ipsius  inflammatio  ex  eodem  symptomate 
cognoscitur,  etsi  hi  morbi  inter  tangendum  mi¬ 
norem  quam  erethismus  noster  ostendunt  dolorem. 
Sed  id  nemini  dubium  fore  speramus,  quin  hic 
etiam  erethismus  majorem  sensibilitatis  gradum 
gignere  possit. 

Unum  tamen  est,  quod  cum  Xllustr*  Stiebelu 
opinione  vix  conciliari  potest,  magna  scilicet  ista 


i)  Casper’s  Wocbenschrift  etc.  v.  s. 

doloris  mobilitas*  Etiamsi  enim  Illustr.  Stiebel  eam 
agnoscit,  in  Restii  thesauro  voh  XVL  p.  552 
liaecce  proferens:  "saepe  incipiente  morbo  do¬ 
lorosus  vertebrarum  tumor  locum  mutat  et  cum 
eo  neuralgia",  non  facile  tamen  quisquam  animo 
fingere  poterit,  quomodo  ejusmodi  mutatio  ver¬ 
tebrarum  corporea,  quamquam  oriens,  tanta  ce¬ 
leritate  liic  evanescere  et  illic  apparere  possit. 
Sed  largiore  expositione  libenter  supersedeamus, 
ad  librum  provocantes  Caroli  Wenzelii  j),  qui 
amici  sui  sententiae  universalem  quandam  tribui 
posse  auctoritatem  aliquatenus  in  dubitationem 
vocat.  Ollivier 1  2)  in  eandem  sententiam  abit, 
dicens,  se  in  sectionibus  hominum  chorea,  quae 
dicitur  rhachitica,  mortuorum  diligentissime  factis 
ne  minimam  quidem  aut  vertebrarum  aut  me¬ 
dullae  meningumve  alienationem  animadvertisse. 

Postremo,  si  ad  doctrinas  attendamus,  de  me¬ 
dullae  spinalis  et  integumentorum  ejus  vitiis  tem¬ 
pore  novissimo  ab  Eazio,  Hixterbergero  ,  Grif- 
fino  utroque,  Tealeo  et  Marshallio  propositas, 
jam  primum  libere  profitendum  est,  hos  viros 
nobis  quidem  justos  fines  non  parum  ex¬ 
cessisse  videri.  Tum  etiam  minima  pars  prae¬ 
ceptorum,  quae  ambo  priores  proferunt,  ad  no- 


1)  Ueber  die  Krankheiten  ain  Riickgrate.  Bamberg  1824. 
S.  410. 

2)  L.  c. 

stram  rem  quidquam  faciunt,  quum  singulas 
spinae  dorsalis  affectiones  non  distinguant,  sed 
omnes  sub  uno  titulo  comprehendere  et  eodem 
omnes  modo  tractare  conentur. 

Jam  quod  in  doctrina  medica  semper  fere 
accidere  solet,  ut  novae  cujusdam  doctrinae  pro¬ 
positae  vel  inventionis  factae  fines  undique  am¬ 
pli  liare,  immo  egredi  studeant  homines,  persuasi, 
inde  omnes  artis  obscuras  quaestiones  illustratum 
iri;  idem  factum  esse  videtur  in  ista  /'medullae 
spinalis  irritatione"  nuperrime  detecta.  Quam 
ad  summum  systematis  sui  principium  evehere 
non  dubitaverunt  nonnulli. 

Ubicunque  Enz  et  Hikterberger  in  tangendo 
vel  premendo  columnae  vertebralis  animadverte¬ 
rant  sensibilitatem ,  hoc  symptoma  e  rheumatico 
quodam  spinae  dorsalis  vitio  derivaverunt.  Quod 
ad  naturam  ejus  vitii  attinet,  Ervz  eam  plane  in 
medio  relinquit,  Binterberger  vero  in  rheumatico— 
arthritico  artuum  vertebralium  inflammatione  eam 
ponendam  esse  censet.  Ut  vero  in  omnibus  istis, 
quae  afferunt,  morborum  generibus  spina  dor¬ 
salis  re  vera  tentata  fuerit,  tamen  non  pa¬ 
rum  temerarium  videtur,  hanc  ipsam  affectio¬ 
nem  omnium,  de  quibus  loquuntur,  valetudinis 
corruptionum  causam  accipere,  quum  isti  dolores 
ex  alia  ratione  proficisci  possint,  nec  raro  profecto 
proficiscantur.  Sic  illi  medici  non  dubitarunt, 
inflammationes  magnorum  vasorum ,  ut  aortae, 
venae  cavae  et  cordis  ipsius,  vitia  organica  cor- 

dis,  pulmonum,  hepatis,  lienis  etc. ,  eorundem 
organorum  heterop Iasias,  ut  tuberculos  etc.,  ex 
ista  spinae  dorsalis  affectione  derivare.  Explicandi 
vero  ratio,  qua  Hinterberger  utitur,  haec  fere  est. 

Irritationem  putat  inflammatoriam  vel  inflam¬ 
mationem  ipsam  eorum  nervorum  parium,  quae 
ex  aegro  spinae  dorsalis  loco  exeunt,  per  crebras 
anastomoses  ad  systema  gangliorum  et  imprimis 
ad  ejus  centrum  propagari.  Quum  vero  plexus 
solaris  vasa,  quae  stomacho,  hepati  et  lieni  san¬ 
guinem  adducunt,  tenerorum  ramulorum  reti  cingat, 
haec  etiam  vasa  statum  inflammatorium  perpeti, 
et  eo  modo  organa  etiam  cum  iis  conjuncta  variis 
vitiis,  inflammationi  maxime,  nec  minus  hyper¬ 
trophiae  multisque  formationibus  anomalis  subjici 
posse.  Sic  tantummodo  formarum  multitudinem  ex¬ 
plicari  posse,  sub  quibus  haec  columnae  verte¬ 
bralis  affectio  apparere  soleat.  Praeterea  contendit, 
pressum  istum  in  scrobiculo  cordis  e  nulla  alia 
re  pendere,  nisi  ex  illo  centralium  systematis  gan- 
«liosi  nodorum  statu  inflammatorio. 

Sed  profecto  longius  nos  deduceret  a  parvulae 
hujus  dissertationis  argumento,  si  omnes  morbos 
enumerare  vellemus,  quos  isti  auctores  ad  eam 
quam  dicunt  medullae  spinalis  affectionem  referunt, 
aut  potius  ex  ea  derivant.  Quapropter  non  nisi 
summa  opinionum  momenta  attingere  nobis  licet. 

Videmus  enim,  illis  viris  suffecisse,  quantu¬ 
lamcunque  hujus  illiusve  vertebrae  detegisse  sub 
tactu  sensibilitatem,  ut  propriam  illam  spinae  dor- 

salis  affectionem  statuerent,  et  alia  mala  contem¬ 
poranea,  qualibuscunque  symptomatibus  insignita, 
ex  ista  nata  perbiberent. 

Ubi  vero  homines  semel  animo  finxere,  me¬ 
dullam  spinalem  tam  facile  a  normali  sua  condi¬ 
tione  decedere,  mox  eos  eo  devenire  necesse  erat, 
ut,  quoniam  ea  per  nervorum  ramulos  cum  ple 
risque  corporis  partibus  intime  cohaereret,  omnia 
fere  organismi  humani  vitia  inde  derivarent.  Quae 
autem  ad  eam  sententiam  stabiliendam  proferun¬ 
tur,  turbatione  quadam  naturalis  aeque  medullae 
spinalis  ac  originum  nervorum  conditionis  cor¬ 
poreas  fieri  posse  mutationes  in  iis  organis,  quibus 
aegra  medullae  pars  respondet,  ea  omnia  vana 
plane  perhibemus,  dum  a  physiologia  ratione 
neutiquam -dubia  comprobentur.  Profecto  non 
inglorium  tantum ,  sed  scientia  etiam  plane  indi¬ 
gnum  videtur,  conjecturas  excogitare,  quae  hujus¬ 
modi  cuidam  principio ,  quod  ab  omni  probabi¬ 
litate,  ne  dicam  argumento,  alienum  est,  super¬ 
struantur;  temerariam  autem  arbitramur  eam 
rationem,  qua  multi,  suae  ipsorum  doctrinae 
nimium  confisi,  viam  quandam  medendi  ingredi¬ 
untur,  menti  non  obcaecatae  directe  oppositam. 
Quis  Enzio  duce  eam,  tantum  ob  causam  dysen¬ 
teriam  mercurio  dulci  tractare  audeat,  quia  in¬ 
flammatorium  medullae  spinalis  statum  suspicetur? 
Quis  unquam  idoneum  et  consentaneum  existima¬ 
vit,  diversissimos  morbos  iisdem  remediis,  fortibus 
in  cutem  dorsi  derivationibus,  hirudinibus,  validis 

antiplilogisticis,  ut  venae  sectionibus,  nitro  et  ca- 
lomelana  aggredi,  ut  Enz  fecit? 

Novam  vero  istam  doctrinam  naturali  hominum 
ignaviae  quam  maxime  accomodatam  esse  liquet. 
Jam  non  operae  pretium  est,  singula  omnia  morbi 
symptomata  atque  momenta  ad  unam  notionem  re¬ 
ferre,  ita  ut  tanquam  quaedam  ejus  imago  compo¬ 
natur;  illa  nimirum  medullae  spinalis  allectio  om¬ 
nium  omnes  morborum  causas  aperire  valet.  At 
si  quis  interroget,  ex  quibus  indiciis  isti  auctores 
medullae  vitium  cognoscere  sibi  videantur,  sem- 
per  semperque  ad  illam  in  tangendo  et  premendo 
sensibilitatem  iis  confugiendum  est  Aegrotus  vero 
ipse  extrinsecus  intactus  plerumque  niliil  vel  pa¬ 
rum  sentiebat  doloris.  Quem  quidem  fortuitum 
plane  et  cum  proprio  morbo  non  magis  conjun¬ 
ctum  esse  posse,  quam  ut  utrumque  fortasse 
eadem  ex  causa ,  ut  refrigeratione ,  proficiscatur, 
nemini  erit  dubium.  Itaque  rationem  inspiciemus, 
qua  ad  hunc  dolorem  cognoscendum  uti  solent. 
Aegrotus  si  paulo  sensibilior  est5  medicus  et 
processus  spinosos  durius  premendo  et  saepius 
sciscitando  facile  eum  in  suspicionem  periculi  in¬ 
ducere  potest.  Qua  imbutus  quemque  sensum 
injucundum  existimabit  dolorem,  quin  re  vera 
causa  quaedem  adsit. 

Enz  et  Hinterberger  passim  in  libris  suis  de 
dolore  admodum  levi  loquuntur,  sed  opinione 
ipsorum  temere  concepta  pleni  et  hic  de  medullae 
vitio  cogitavere.  Nos  contra  in  plerisque  earum 

observationum,  quas  publice  proposuere ,  nullam 
medullae  aut  ejus  integumentorum  affectionem 
videre  valemus  9  et  si  nonnunquam  rheumatismus 
musculorum  dorsalium,  vel  tendinum  eorum,  vel 
periostii  tandem  aderat,  eum  ne  minimam  quidem 
vim  ad  alia  mala,  quorum  causa  fuisse  argueba¬ 
tur,  efficienda  exercuisse  arbitramur* 

Enz  mirum  plane  in  modum  suam  ipsius  sen¬ 
tentiam  infringit  eo,  quod  narrat,  se  saepe  alios 
medicos  de  spinae  dorsalis  affectione  securos  et 
solita  medendi  ratione  usos  observantem  non 
parum  admiratum  fuisse,  quod  aegroti  ab  iis  non 
minus  celeriter  et  feliciter  sanati  sint,  quam  si 
ipse  totum  ipsius  apparatum  contra  istam  rheu¬ 
matico— arthriticam  artuum  vertebralium  inflam¬ 
mationem  suam  adhibuisset.  Quae  vero  res  pro¬ 
fecto  non  ita  se  haberet,  si  sententia  ejus  de 
natura  illius  affectionis  esset  vera.  Etenim  cogi¬ 
tari  nequit,  inflammationem  in  partibus  corporis 
cum  vi  vitali  tam  arcte  conjunctis  sponte  sua, 
nec  arte  succurrente  resolvi  atque  morbos  inde 
pendentes  methodo  pure  symptomatica,  nulla 
causae  ratione  habita,  dimoveri  posse.  Fortius 
etiam  Henterbergerianae  theoriae  contradicit  obser¬ 
vatio  ab  ipso  auctore  prolata  ea,  metasyncrisi 
corporis  universali,  e.  gr.  salivatione  fortuito  vel 
consulto  hieta,  vel  in  feminis  graviditate  serios 
saepenumero  diuturnosque  morbos  dirimi.  Ex 
quo  in  promptu  est  colligere,  medullae  spinalis 
affectionem  (si  re  vera  affuit!)  fuisse  mere  nervosam. 

Quocl  si  vero  mala  ab  illis  auctoribus  ad 
hanc  originem  reducta  conquirere  velimus,  inde 
a  capite  orsi  invenimus  amblyopiam,  amauro- 
sin,  diplopiam;  anginam  faucium,  dysphagiam; 
dyspnoeam,  asthma,  pleuresiam  et  pneumoniam, 
plithisin,  carditidem,  vitia  cordis  organica ;  cardi- 
algiam,  colicam,  yomitum  chronicum,  diarrhoeam, 
dysenteriam ,  et  quae  Angli  sub  vaga  nimis  et 
ampla  dyspepsiae  notione  comprehendunt;  orga¬ 
nica  intestinorum  abdominalium  vitia ,  diabetem, 
tabem  mesentericam. 

Sic  multum  adhuc  temporis  conterere  posse¬ 
mus  innumerorum  malorum  recensione,  quae  ex 
communi  isto  fonte  profluere  feruntur.  Quin 
etiam  —  id  quod  fortissimum  est  —  Hinterberger 
usque  eo  temeritatis  progressus  est,  ut  in  proprio 
quodam  libello  *)  famosam  istam  choleram  Asia¬ 
ticam  nihil  aliud  esse,  nisi  medullae  spinalis  in¬ 
flammationem,  pertenderet.  Usque  ad  eum  diem 
autem  cholera  aegrotantem  observaverat  neminem, 
sed  cognitionem  ejus  unice  ex  innumeris  et  di¬ 
versissimarum  sententiarum  libris  hauserat,  qui 
hac  de  re  exstant.  Attamen  ei,  quae  inter  cholerae 
et  istius  medullae  vitii  symptomata  intercederet, 
putabat  similitudini  tantum  se  tribuere  posse,  ut  ad 


i)  Abhandlung  iiber  die  Entzundung  des  RucRenmarks  ete. 
V.  supra. 

miram  hanc  conclusionem  delatus  sit.  Quorum  sym¬ 
ptomatum  maximi  momenti  ei  videbantur  esse  spa¬ 
smi,  vehemens  iste  vomitus  et  diarrhoea  dysenteroi— 
des.  Quae  signa  quum  ipsa  argumento  egeant,  infir¬ 
mis  profecto  fundamentis  doctrinam  suam  super¬ 
struxit.  Nobis  enim  nemo  unquam  persuadebit, 
dysenteriam  e  quadam  medullae  spinalis  affectione 
pendere  posse,  etiamsi  in  hoc  morbo  interdum 
dorsi  dolores  sentiantur*  Quod  quidem  non  raro 
accidere  e  multis  multorum  observationibus  patet. 
Idem  valet  de  vomitu  chronico.  Enz  tamen  et 
Hin  terberger  nunquam  dubitavere,  locales  in  dorso 
facere  sanguinis  deductiones ,  vesicatoriis  et  fon¬ 
ticulis  uti,  et  aegroti  per  se  jam  nimis  debilitati 
vires  laxativis  antipblogisticis,  calomelana  prae¬ 
sertim,  omnino  conficere.  Eventus  vero  etiamsi, 
morbo  aut  per  longum  temporis  spatium  ducto, 
aut  morte  finito,  minime  eorum  exspectationi  re¬ 
sponderet,  a  prava  sua  sententia  tamen  dimoveri 
non  poterant*  Idem  evenit  in  colicae  casibus  ab 
Enzio  narratis,  qui  morte  finiti  sunt.  immo  fa¬ 
cile  quisquam  adduci  posset,  ut  morbum  falsorum 
remediorum  copia  demum  commotum  esse  con¬ 
jiceret.  Insuper  in  uno  horum  casuum  sectione 
facta  ne  minutissima  quidem  res  inventa  est,  quae 
ad  istam  opinionem  comprobandam  facere  potuis¬ 
set,  quum  ex  Enzh  conjectura  medullae  certe 
aut  ejus  membranarum  status  congestionis  repe- 
riretur  necesse  esset.  Membranae  medullae,  sic 
narrat,  integrae  erant,  dura  mater  aere  paululum 


inflata,  medulla  ipsa  candida,  neque  indurata, 
neque  emollita,  in  superficie  a  pluribus  vasis  ar¬ 
terioso  sanguine  repletis,  dimidiam  fere  fili  cras¬ 
situdinem  habentibus,  in  reticuli  modum  ob¬ 
ducta.  Quae  vasa  semper  fere  sic  in  medulla  in¬ 
veniri  constat;  ita  ut  quaedam  ejus  laesio  inde 
colligi  nequeat. 

Minorem  etiam  fidem  mereri  videtur  Enzii 
sententia,  superioris  spinae  dorsalis  partis  irrita¬ 
tione  phtliisin  pulmonalem  effici,  et  remediis 
igitur  derivantibus  et  antiphlogisticis  in  aegra 
columnae  vertebralis  regione  adhibitis  cohiberi 
posse,  etiamsi  ad  secundum  stadium  provecta  sit. 
Vehementius  mirari  possumus,  quod  Enz  ab  ista 
irritatione  ad  phtliisin  transitum  in  minore  vel 
majore  pleuresiae  vel  pleuropneumoniae  gradu 
ponat  Nam  inde  a  Laennecio  ea  refutata  plane 
perbibenda  est  opinio ,  pleurae  vel  pulmonum 
inflammatione  per  se  phtliisin  pulmonalem  gigni 
posse*  Sed  ex  ipsa  Enzii  narratione  manifestum 
est,  neque  primum,  neque  secundum,  neque  ter¬ 
tium  phthiseos  adfuisse  stadium*  Quapropter 
audire  non  pigeat,  quae  auctor  ipse  de  hujus 
morbi  natura  profert1):  "Subitam  systematis  va¬ 
sorum  irritationem  e  nova  partis  cujusdam  pul¬ 
monum  hucusque  a  morbo  intactae  inflammatione 
derivandam  censui*  Hac  de  causa  (et  quod  ae- 


i)  Rust’s  Magazin,  Band  44  >  S.  116. 

grota  vehementi  tussi  vexabatur , )  a  phthisi  pul¬ 
monali,  quae  celeriter  ad  mortem  vergeret,  eam 
correptam  putavi;  interim  remediis  tamen  anti- 
phlogisticis  utendum  esse  videbatur» 

In  eandem  sententiam  abit  John  Marshall,  et 
ex  parte  uterque  etiam  Griffin  eam  amplectitur. 
Etiamsi  vero  nervorum  spinalium,  ut  ita  dicamus, 
irritationem  cum  phthisi  tuberculosa  conjunctam 
esse  posse  concedamus,  nexus  causalis  tamen  or¬ 
dine  plane  inverso,  e  pulmonum  vitio  medullae 
erethismi  originem  duxerimus»  Nam  eam  rejicien¬ 
dam  arbitramur  opinionem,  illo  erethismo  gigni 
posse  tuberculos» 

Nec  minus  fabulosum  est,  si  Enz  varia  san¬ 
guinis  profluvia ,  metrorrhagias  praesertim  et  epi- 
staxin,  ex  illa  medullae  affectione  derivat,  quum  ex 
uno  rursus  aliove  casu,  in  quo  vertebrarum  non¬ 
nullarum  cum  istis  malis  conjunctus  apparebat 
dolor  verisimiliter  rheumaticus,  nimis  festinanter 
efficeret  conclusionem,  quae  in  omnia  sanguinis 
profluvia  valeret.  Hysterica  vero  mala  et  men¬ 
struationis  perturbationes,  quarum  Enz  sub  finem 
scripti  sui  mentionem  injicit,  non  ex  illo  medullae 
vitio  proficisci ,  sed .  hoc  potius  radices  suas  in 
bysteria  habere,  Brodio  et  Abercrombio  antece¬ 
dentibus  supra  jam  demonstrare  conati  sumus» 

In  ea  vero,  quam  John  Marshall  in  quinque 
casibus  proposuit  tabis  mesentericae  descriptione, 
nos  quidem  nihil  aliud  conspicere  valemus,  nisi 

spondylarthrocacem,  qni  morbus  a  nostro  me¬ 
dullae  vitio  toto  coelo  differt* 

Ceterum  Marshallii  liber  multo  moderatius 
scriptus  est,  quam  de  illis  duobus  Germanis  potest 
praedicari ,  nec  non  libenter  profitebitur  quisque, 
se  maxima  cum  animi  attentione  eum  perlegisse. 
Nihilominus  optandum  erat,  ut  auctor  paulo  mi¬ 
nore  usus  esset  sui  confidentia,  utpote  qui  passim 
significare  videatur,  se  ab  imperitis  tantum  vel 
iis  medicis,  qui  qualicunque  ratione  ducti  omnibus 
in  doctrina  medica  novationibus  adversentur,  du¬ 
bitationem  et  vituperationem  exspectare. 

Nil  magis  optamus,  quam  ut  doctorum  viro¬ 
rum  industriae  mox  contingat,  inter  ea  vitia,  quae 
cum  medullae  affectionibus  quodammodo  conjuncta 
sunt,  et  inter  alia,  quae  ab  iis  plane  dissentiunt, 
accuratiores  constituere  fines»  Sed  facere  non 
possumus,  quin  pertimescamus,  ut  proximis  hisce 
annis  usque  eo  progrediatur  scientia ,  quippe  quum 
medicorum  sententiae  de  rebus,  quae  dijudicatu 
multo  faciliores  sunt,  usque  ad  hunc  diem  vehe¬ 
menter  inter  se  discrepent. 

Quae  nuperrime  Albers  *)  de  magis  adaucta 
medullae  spinalis  sensibilitate  disseruit,  ea  egre¬ 
giam  profecto  morbi  conficiunt  imaginem ,  sed 
nimis  universe  disputata  sunt,  quam  ut  ad  statum 
morbosum  tam  propriae  naturae,  quam  noster, 
et  e  peculiari  plane  causa  pendentem  pertinere 

possint  Qualiscunque  vero  causarum  ab  auctore 
commemoratarum,  meningitis,  caries,  exostosis, 
vitia  meningum,  febris  rheumatica  etc.,  adsit,  pri¬ 
maria  tamen  symptomata,  ut  dolores,  palpita¬ 
tiones,  spasmi  ,  irritabilitas  in  stimulis  conspicua 
etc*,  semper  eadem  manent,  quae  nos  etiam  attu¬ 
limus*  In  eo  tantum  auctor  veri  fines  egredi  vi¬ 
detur,  quod  prognosin  et  eventum  hujus  morbi 
nimis  funestum  accipit ,  dicens ,  se  eum  in  liberis 
tantum  et  creberrimi  quidem  sudoris  et  somni 
continui  beneficio  in  salutem  exeuntem  vidisse. 

Diagnosis. 

Morbum  in  antecedentibus  descriptum  cognitu 
dijudica tuque  esse  perdifficilem  e  crebris  medi¬ 
corum  erroribus  jure  colligi  potest.  Etenim,  dum 
ista  spinae  dorsalis  affectio  initium  sumit,  facile 
in  eum  errorem  inducimur,  ut  incipientem  spon- 
dylarthrocacem ,  vel  surdam  aut  medullae  ipsius, 
aut  membranarum  eam  circumvolventium  inflam¬ 
mationem  statuamus.  Deinde,  si  cum  morbi  pro¬ 
gressu  symptomata  consecutiva,  ut  spasmi  atque 
paralysis,  orta  sunt,  ea  removenda  est  opinio,  orga¬ 
nicam  quandam  partium  supra  dictarum  muta¬ 
tionem,  qua  medulla  comprimatur,  esse  factam, 
sive  humoris  inter  arachnoideae  laminas  effusionem, 
sive  materiae  tuberculosae  in  meningibus  accu¬ 
mulationem,  sive  medullae  malaciam  vel  atrophiam, 

sive  quas  alias  quisquam  statuere  velit  deprava¬ 
tiones» 

Sed  in  casibus  etiam  paulo  difficilioribus  quae¬ 
dam  semper  adsunt  indicia,  quae  nos  ducere 
possint,  quamquam  non  ita  idonea  et  distincta, 
ut  ab  omni  errore  nos  tueantur» 

Jam  primum  ordo  socialis,  aetas,  sexus,  con¬ 
stitutio  similiaque  in  quaestionem  vocanda  sunt» 
Nam  in  antecedentibus  vidimus,  puellas  feminas¬ 
que  juniores  honestiore  loco  natas,  quae  vitam 
mollem  luxuriosamque  et  ab  omni  virium  con¬ 
tentione  alienam  egerint,  simulque  a  rerum  ex¬ 
terarum,  aeris  maxime  vi,  nimium  se  defendant, 
ab  illo  medullae  spinalis  eretliismo  vexari  solere» 
Quae  quum  ita  sint,  in  tali  muliere  si  symptomata 
descripta  apparuerint,  de  ista  medullae  affectione 
cogitare  in  promptu  est»  Aegrotantes,  quae  ple¬ 
rumque  aut  brevi  abhinc  tempore  ad  puberta¬ 
tem  provectae  sunt,  aut  partum  jam  ediderunt, 
vultu  plerumque  sunt  sano  quidem  et  vegeto, 
tenui  tamen  et  qualis  e  nervis  laborantium  esse 
solet»  Plerumque  quaedam  etiam  processerunt 
hysteriae  symptomata,  quae  aut  in  nimia  animi 
irritabilitate  vel  morositate,  aut  in  corporis  hujus 
illiusve  partis  doloribus  apparuere,  quin  localem 
quendam  morbum  monstrare  possis» 

Rbachialgia  et  ipsa  magna  dorsi  quam  levis¬ 
sime  tacti  sensibilitate  manifestatur,  adeo  ut  aegrotae 
tollant  clamorem,  si  quis  loco  aegro  manum  ad¬ 
moverit.  Quod  si  vero  extremos  digitos  vertebris 

Mei.beu  ,  tle  medull.  spin.  ereth.  4 


firmius  opprimas,  dolor  imminuitur,  id  quod  mi¬ 
rum  plane  videri  potest»  Ex  hac  ipsa  re  Bro~ 
die  colligendum  esse  censuit,  sensibilitatis  istius 
adauctae  in  integumentis  communibus,  nec  vero 
in  partibus  interioribus  esse  sedem. 

Id  porro  hujus  morbi  proprium  est,  quod 
dolores  imminuantur,  vel  potius  aegrota  eorum 
obliviscatur ,  si  medico  contingit,  animi  intentionem 
ab  iis  avocare» 

Jam  vero,  ut  diagnoseos  magis  tibi  comprobes 
veritatem.,  catameniorum  ratio  habenda  est,  quippe 
quae,  Brobio  teste,  hoc  morbo  saepe  permuten¬ 
tur»  Nam  irregularibus  intervallis,  citius  tardiusve, 
vel  anxios  inter  dolores  revertitur  menstruatio, 
copiam  sanguinis  justo  minorem  largioremve  ef¬ 
fundens»  Plerumque  autem  e  leucorrhoea  chro¬ 
nica  laborat  aegra»  Quod  si  vero  persona  sexus 
virilis  ab  hoc  morbo  corripiatur,  id  quod  nonnun— 
quam  fit,  tum  ad  judicium  de  eo  ferendum  animi 
ejus  indoles  hypochondriaca  sive  potius  hysterica 
maximi  est  momenti.  Cujus  affectionis  causa  ple¬ 
rumque  in  eo  continetur,  quod  adolescens  justo 
diutius  sub  tecto  commoretur,  vel  sicut  in  feminis 
in  vitae  mollitie  posita  est»  Quamquam  negari 
non  potest,  nimia  etiam  libidinis  indulgentia  hunc 
medullae  spinalis  erethismum  effici  posse.  Id 
vero  vehementer  dubitaverimus,  viros  unquam 
iis  affectionibus  hujus  mali  secundariis  esse  sub- 
noxios,  quae  in  feminis  observari  solent ;  statuen- 

dum  potius  videtur,  tum  malum  istud  in  rhachial- 
gia  sese  continere* 

Nulla  vero  alia  e  ratione  magis  optandum  est, 
ut  morbi  nostri  criteria  quam  accuratissima  pro¬ 
ponantur,  quam  ut  a  morbis  artuum  vertebralium 
organicis ,  quos  sub  communi  spondylarthrocaces 
nomine  comprehendere  solent,  distinguatur*  Nam 
nullum  aliud  vitium  erethismo  isti  similius  et  si¬ 
mul  perniciosius  est,  quam  spondylarthrocace* 
Quam  ob  rem  duo  haec  mala  inter  se  compo¬ 
nenti  minimum  quodque  diversitatis  vestigium  cordi 
esse  debet*  Qua  in  re  tamen  profitendum  est, 
usque  ad  hunc  diem  criterium  inventum  esse 
nullum,  quod  omnibus  in  casibus  et  in  quoque 
morbi  stadio  sufficiat.  Principium  praesertim 
utriusque  mali  eadem  prae  se  fert  symptomata* 
Quam  saepe  igitur  medullae  dorsalis  eretbismus 
pro  spondylarthrocace  habitus  est  et  etiam  nunc 
habetur! 

Antea  enim  quam  cum  Pottii  malo  semper  fere 
conjuncta  nonnullarum  vertebrarum  elevatio  exorta 
est,  dolor  tantum  vagus  in  dorso  sentitur,  qui 
modo  augescit,  modo  imminuitur*  Id  tamen  tenen¬ 
dum  est,  eum  dolorem  nunquam  omnino  evane¬ 
scere,  quum  in  rhachialgia  e  medullae  erethismo 
profecta  initio  certe  omnino  intermittere  soleat  et 
per  intervalla  revertatur.  Quod  utriusque  morbi 
discrimen  quum  levissimum  sit,  non  raro  dubi¬ 
tatione  eo  liberamur,  quod  spondylarthrocace  sine 

ullo  dolore  ad  maturitatem  pervenire  potest.  At¬ 
tamen  quis  non  doleat  hac  quaestionis  solutione! 

Alia  inter  ambos  morbos  diflerentia  vix  inter 
signa  diagnostica  referri  potest,  ea  scilicet,  quod 
rhachialgia  mere  nervosa  per  menses  saepe  et 
annos  neque  mala  ulla  consecutiva  neque  alia 
symptomata  gignat,  organica  contra  artuum  vitia 
multo  citius  formentur  et,  nisi  efficaciter  occur- 
ixitur,  rapide  progrediantur.  Nam  qui  medicus 
cautus  atque  religiosus  suspectos  istos  dorsi  do¬ 
lores  naturae  relinquat,  dum  vera  eorum  indoles 
appareat!  Quam  difficile  sit,  in  tanta  sympto¬ 
matum  incertitudine  rectam  ingredi  medendi  viam, 
liquet. 

Multo  satius  erit,  ista  jam  dudum  spectata 
spondylartbrocaces  cognoscendae  methodo  uti,  ex 
qua,  dum  ambo  aegrotantis  humeri  manuum  pressu 
celeri  et  satis  forti  afficiuntur,  columna  verte¬ 
bralis  modice  percutitur.  Tum  enim  fiet,  ut  malo 
Pottii  ingruente  dolor  plerumque  augeatur,  me¬ 
dullae  autem  erethismo  nulla  ejus  mutatio  ani¬ 
madvertatur*  Quod  postremum  tamen  non  ob¬ 
servationibus  ,  sed  conjectura  nititur. 

In  qua  diagnoseos  incertitudine  duae  res  nobis 
esse  possunt  adjumento:  primum,  quod  adulti  ra¬ 
rius  organicis  spinae  dorsalis  morbis  laborant, 
deinde,  quod  liberi  impuberes  ut  in  genere  a  malis 
hystericis,  sic  etiam  ab  illo  medullae  spinalis  ere¬ 
thismo  intacti  manent  Idcirco,  si  adulti  de  dorsi 
doloribus  queruntur,  aliquid  semper  est  proba— 

bili  tatis,  hos  ab  ista  affectione  nervosa  effici,  quam¬ 
quam  certi  nihil  inde  colligi  potest,  nec  nunquam 
timendum  est,  ne  hic  potissimum  malum  quod¬ 
dam  organicum  lateat.  Mobilitas  quoque  doloris 
in  affectione  illa  nervosa  attentione  digna  est, 
quippe  quae  initio  tantum  spondylarthrocaces  et 
quidem  modica  admodum  observetur. 

Illam  a  Copelanoio  commendatam  vertebrarum 
inflammationis  cognoscendae  rationem,  qua  spon¬ 
gia  calida  humectata  lente  per  columnae  verte¬ 
bralis  longitudinem  deducitur,  Brodio  praecedente 
rejiciendam  putamus.  Nam  quae  erat  Copelandu 
opinio,  vertebras  morbosas  inter  tangendum  ma¬ 
jori  doloris  vehementia  detegi,  vaga  plane  et  in¬ 
certa  facta  est  eo ,  quod  demonstravit  Brodie, 
in  hysterica  illa  spinae  dorsalis  affectione  tali  ra¬ 
tione  acriorem  etiam  effici  dolorem,  quam  si  ver¬ 
tebrarum  caries  adesset*  Sed  hic  fortasse  quae¬ 
rere  licet,  an  non  auctus  iste  dolor  et  ea  prae¬ 
sertim  utriusque  morbi  differentia,  quod  in  me¬ 
dullae  erethismo  pars  plerumque  multo  longior 
sensilem  praeter  modum  se  ostendat,  quam  in 
vertebrarum  carie,  commode  inter  diagnostica  re¬ 
ferri  possit.  Attamen  difficillimum  semper  erit, 
hoc  modo  doloris  quasi  computationem  inire  et 
utrique  morbo  certos  quosdam  fines  assignare, 
quibus  excedere  non  possit. 

Subsequentia  spondylarthrocaces  stadia,  ubi 
suppuratio  jam  exorta  est,  symptomatibus  suis 
accuratius  multo  et  distinctius  insigniuntur.  Eo 

tempore  plerumque  jam  exstitit  vertebrarum  ele¬ 
vatio  hujus  morbi  propria,  et  tum  demum  nova 
occurrit  cognoscendi  difficultas,  si  ea  non  oritur, 
ut  praecipue  in  extensiore  ossium  et  cartilaginum 
ulceratione  fieri  solet.  Etenim ,  quum  ex  utroque 
morbo  paralysis  tam  membrorum  quam  vesicae 
et  intestini  recti  evenire  soleat,  facile  quis  in  af¬ 
fectione  ista  dynamica  de  spondylarthrocace  co¬ 
gitabit,  quae  tantum  extera  vertebrarum  elevatione 
non  apparuerit.  Hic,  ut  ab  erroribus  nos  tuea¬ 
mur,  duae  res  potissimum  magnam  praebent  uti¬ 
litatem. 

Jam  primum  habitus  ejus,  qui  carie  verte¬ 
brarum  aut  in  genere  organico  spinae  dorsalis 
vitio ,  quo  medulla  comprimitur  vel  in  actione 
sua  impeditur,  laborat,  magnopere  differt  ab  eo, 
quem  dynamico  illo  malo  affectus  ostendit.  Prio¬ 
ris  istius  habitus  flebilis,  marcidus,  tabidus;  color 
ejus  lividus,  et  in  vultu  aliquid,  quod  verbis  ex¬ 
primi  nequit,  magnam  corporis  miseriam  prodit. 
Alia  plane  ratio  est  istius  medullae  erethismi. 
Nam  hic  juventutis  vigor  magis  minusve  re¬ 
manet;  nutritio  corporis  ut  in  prospera  valetudine, 
nec  raro  aegrotae  vividum  ostendunt  genarum  ru¬ 
borem  neque  ullum  imbecillitatis  vestigium.  Abs 
qua  sanitatis  specie  mirum  plane  in  modum  differt 
perfecta  illa  immobilitas*  Haec  symptomatum  re¬ 
pugnantia,  quamquam  non  ubique  tam  clare  sub 
oculos  saliens,  medicum  supterfugere  nequit.  Alte¬ 
rum,  quod  diligentissime  in  quaestionem  vocari  de- 


bet,  propria  est  paralyseos,  ut  ita  dicam,  hystericae 
natura,  de  qua  Brodie,  vir  summi  ingenii,  pri¬ 
mum  disseruit.  Ex  ejus  enim  sententia,  cui  Illustr. 
Chelius  pro  sua  ipsius  experientia  assentitur,  hoc 
paralyseos  genus  ab  altera  ista,  quae  pressu  me¬ 
dullae  inflicto  gignitur,  eo  quam  maxime  differt, 
quod  non  e  movendi  facultate  ademta,  sed  e 
voluntatis  actione  sublata  nascatur.  Quapropter 
hanc  aegrae  conditionem  voluntatis  rectius  quam 
motuum  paralysin  nuncupaveris. 

Quamvis  mira  haec  viri  docti  opinio  videri 
possit ,  magis  magisque  tamen  comprobabitur  re¬ 
putanti,  quam  felices  ea  medendi  ratio  habuerit 
successus,  quae  ex  hoc  principio  pendens  animo 
magis  curando  incumbit. 

Nunc  quaeritur,  quomodo  perspici  possit, 
istud  paralyseos  genus  re  vera  adesse.  Qua  in 
re  dijudicanda  symptomata  comitantia  auxilio  esse 
possunt.  Nam  rarissime  dumtaxat  illa  immobili¬ 
tas  sola  invenitur,  sed  plerumque  cum  ea  alia 
coenaestheseos  indole  hysterica  turbatae  indicia 
conjuncta  sunt,  quibus  eo  adduci  possumus,  ut 
paralysin  ijisam  fictitiam  magis  phantasiae  ima¬ 
ginem  •)  quam  veram  esse  existimemus.  Tum  va¬ 
riae  aegrotarum  de  conditione  sua  occurrunt  opi¬ 
niones,  quae  tamen  omnes  ex  eo  proficiscuntur, 
quod  suis  viribus  diffidunt.  Sic  aegrota  quaedam, 
quam  Illustr.  Chelius  curabat,  quum  animum  in¬ 
duxisset,  se  alimenta  non  amplius  perferre  posse, 
cibo  potuque  abstinere  statuit. 


Magis  tamen  medici  interesse  debet  scire, 
statum  tam  singularem  adesse,  quam  ut  ad  mor¬ 
bum  recte  cognoscendum  tantum  ei  possit  tri¬ 
buere.  At  alia  ex  parte  cavendum  est,  ne  quis, 
ingeniosae  Brodii  observationi  nimium  quidquam 
concedens,  affectiones  illas  paralyticas  solummodo 
e  voluntatis  vel  imminuta  vel  certe  turbata  effi¬ 
cientia  derivari  posse  arbitretur,  utpote  cui  opi¬ 
nioni  experientia  ipsa  repugnet.  Quin  enim  las¬ 
situdo  et  imbecillitas  sensim  sensimque  augescens, 
quae  in  vitio  illo  dynamico  sentitur,  non  magis 
e  phantasia  proficisci  possit,  quam  si  e  nimia 
corporis  exercitatione  nascatur,  vix  cuiquam  du¬ 
bium  esse  potest.  Sed  hic  ipse  languor  animo 
irritato  suggerit  opinionem,  morbum  ad  paralysin 
vergere,  et  tandem  jam  jam  ab  ea  membra  teneri. 
Ad  quam  dynamicam  nervorum  turbationem  au¬ 
gendam  quies  perpetua,  in  qua  aegrota  semper 
manet,  non  parum  confert.  Ita  nec  aliter  Brodii 
verba  interpretanda  nobis  videntur. 

Cum  rheumatica  etiam  rhachialgia  morbus,  de 
quo  sermo  est,  principio  saltem  confundi  potest, 
et  maxima  ejus  erroris  causa  in  eo  vertitur,  quod 
uterque  dolor  magnam  prae  se  fert  mobilitatem 
et  tangendo  augetur.  Contra  malo  dynamico 
deest  ille  rigor,  qui  vitia  rheumatica  accuratissime 
designat ,  quo  rigore  coguntur  aegroti  columnam 
vertebralem,  quantum  fieri  potest,  rectam  tenere, 
et  impediuntur,  quominus  velociter  quoquover¬ 
sus  se  moveant 


Deinde  ea  animadvertenda  est  differentia,  quod 
dolores  dorsi  rheumatici  repentino  impetu  incur¬ 
runt,  nec  non  causa,  quam  habent  unicam,  re- 
fri  geratio  certissime  semper  demonstrari  potest; 
nervosi  contra  vel  hysterici  sensim  surrepunt  et 
primo  obscurius,  deinde  clarius  sentiuntur.  Quam¬ 
quam  negare  nolumus,  eos  interdum  etiam  omni 
simul  robore  ingruere.  Attamen,  si  hoc  fit,  sem¬ 
per  fere  indicia  praecesserunt  indolis  hystericae, 
aut  etiam  accidit,  ut  consimilis  quaedam  affectio 
nervosa  unius  majorum  artuum  subito  evanuerit 
et  metastatice  ad  spinam  dorsalem  transcendat. 

Porro  naturae  doloris  rheumatici  ratio  habenda 
est,  quem  vellentem,  pungentem  et  urentem  esse 
constat,  quum  hystericus  contra  prementis  et  ur¬ 
gentis  naturam  ostendere  soleat. 

Ante  omnia  vero  et  hic  quatuor  istae  res,  de 
quibus  jam  supra  dictum  est,  ordo  socialis,  aetas, 
sexus,  constitutio,  permagni  momenti  esse  debent, 
quam  ob  rem  Josephi  Franku  egregiam  obser¬ 
vationem:  "subjiciuntur  illi  (sc.  rliachialgiae  rheu¬ 
maticae)  homines  morbis  nervosis  ceterum  non 
subditi,  ut  rustici  et  milites,"  *)  afferre  hoc  loco 
liceat* 

Omnia  de  columnae  vertebralis  rheumatismo 
commemorata  valent  etiam  de  ista  regionis  ossis 

sacri  affectione,  quae  lumbago  vel  spasmus  Pa- 
racelsi  fixus  appellari  solet.  Cujus  de  natura  in¬ 
ter  viros  doctos  dissensio  quidem  est,  aliis  eam 
pro  neuralgia  nervi  cujusdam  sacralis,  aliis  pro 
rheumatismo  minoris  periostii  loci  aut  membra¬ 
narum  tendinearum ,  quae  musculis  quibusdam 
affigendis  inserviunt,  habentibus.  Nihilominus 
rheumatica  ejus  natura  e  prospero  successu  in— 
telligitur  talium  remediorum ,  quae  ceteroquin  malis 
rheumaticis  opponi  solent ,  ut  in  cutem  derivantia 
et  laevigatio,  quae  calente  fit  ferramento.  Cete¬ 
rum  hoc  malum  perraro  tantum  nec  nisi  apud 
negligenter  obiterque  intuentes  permutationi  sub- 
noxium  esse  potest  Nam  ortus  ipsius  acer  et 
violentus  in  hominibus,  qui  antea  bona  plane 
valetudine  fruebantur,  magna  doloris  vehementia, 
qua  aegroti  coguntur,  ut  clamorem  edant  humum¬ 
que  procumbant,  paroxysmi  brevitas,  quem  in 
tempus  satis  longum  perfecta  quidem  sanitas  sequi 
solet,  minuta,  quae  a  dolore  tangitur,  spinae  dor¬ 
salis  pars,  symptomatibus  etiam,  de  quibus  supra 
dictum  est,  omnino  omissis,  hujus  affectionis  cogni¬ 
tionem  facilem  certamque  reddunt. 

Postremum  unum  id  reliquum  est,  ut  osten¬ 
damus,  quomodo  medullae  vel  meningum  inflam¬ 
mationes  ab  erethismo  isto  discerni  possint.  Jam 
primum  quod  ad  acutam  harum  partium  in¬ 
flammationem  attinet,  haec  inde  a  principio  sym¬ 
ptomatibus  seriis  periculosiscpie ,  quae  ab  incipiente 

rhachialgia  nervosa  aliena  sunt,  accurate  deno¬ 
tatur,  ut  nemini  unquam  ejus  cum  erethismo  per¬ 
mutationis  in  mentem  venire  possit.  Tum  enim 
violentissima  subito  febris  exsistit ;  cor  atque  caro¬ 
tides  vehementer  micant;  aegroti  vultus  turgescit 
rubescitque;  per  totam  columnae  vertebralis  lon¬ 
gitudinem  saevissimi  dolores  sentiuntur.  Eodem 
tempore  aegrotus,  gravi  capitis  dolore  oppressus, 
maximo  afficitur  languore ,  ita  ut  vix  se  promo¬ 
vere  queat.  Membra  simul  rigent  et  saepe  spa¬ 
smodica  musculorum  contractione  jactantur.  Ex¬ 
inde  morbus  velocissime  sese  intendit  et,.  nisi  ef- 
ficacissima  succurratur  antiphlogosi ,  intra  quatuor 
vel  quinque  dies  mortem  efficere  potest.  Quanto¬ 
pere  haec  morbi  adumbratio  ab  ea  erethismi  me¬ 
dullae  differt! 

De  chronica  locali  earum  partium  congestione 
et  inflammatione  ea  omnia  valent,  quae  supra 
de  stadio  spondylartbrocaces  inflammatorio  dixi¬ 
mus.  Nam  omnia  alia  symptomata  quum  deficiant, 
ex  nulla  alia  re  nisi  dolorum  supra  accurate  de¬ 
scriptorum  observatione  utrum  que  malum  cogno¬ 
scere  possumus.  Quin  etiam  libere  profitendum 
est,  etiamsi  viri  docti  summo  studio  elaboraverint, 
ut  inflammationis  singulae  cu jusque  partis,  sicut 
arachnoideae,  durae  et  piae  matris,  medullae  etc., 
diagnostica  et  patbognomonica  sua  signa  inve¬ 
stigent,  usque  ad  buncce  diem  eos  hac  in  re  pa¬ 
rum  profecisse. 

Jam  vero  morbum  nostrum  observationibus 
quibusdam  illustrare  liceat.  Quarum  primam  be¬ 
nignissime  mecum  communicavit  lllustr.  Puchelt; 
sequentes  Illustrissimi  Chelius  liberalitate  mihi 
contigerunt. 

Observatio  I. 

Die  28.  Jul.  i83o  ab  amico  medico  in  urbe 
vicina  degente  invitatus  sum,  ut  ejus  uxorem  di¬ 
lectam  viderem.  Haec  25  annos  nata,  tenera 
constitutione,  jam  antea  plura  eaque  graviora  hy¬ 
sterica  symptomata  exhibuerat,  ter  pepcrerat,  id- 
que  ultima  vice  ante  16  hebdomades,  postquam, 
quum  gravida  esset,  et  animo  et  corpore  (lapsu 
scilicet)  vehementer  commota  fuerat  Sexta  he¬ 
bdomade  post  et  dein  normali  tempore  catamenia 
in  conspectum  venerunt.  Insimul  autem  dolores 
orti  imi  ventris  vehementes  cum  alvo  tarda ;  uri¬ 
nae  secretio  diminuta,  denique  ita,  ut  quovis 
quarto  quintove  die  mitteretur;  dolores  increve¬ 
runt  et  latius  extensi  a  spinae  dorsalis  media  parte 
ortum  habent,  ad  occiput  et  cristam  ossis  ilei 
sinistri  extenduntur,  nec  non  in  fossa  axillari  per¬ 
cipiuntur;  lipothymiae,  anxietas  et  angustiae  pe¬ 
ctoris  subinde  accedunt;  incessus  ita  labefactatus 
est,  ut  pedi  sinistro  vix  insistere  possit.  Primo 
intuitu  morbum  pro  hysterico  habui ;  quum  vero 
aegram  incedentem  et  claudicantem  conspicerem, 
quumque  spina  dorsali  manu  explorata  aliquot 

vertebras  dorsales  sub  tactu  dolentes  perciperem, 
nec  minus  lapsus  meminissem,  tamen  metu  con¬ 
ceptus  sum,  ne  spondylarthrocace  lateret 

Quare  fonticulum  et  balnea  adhibenda  esse 
censui,  quae  vero  usum  insignem  non  ferre  litteris 
a  marito  ad  me  missis  certior  factus  sum;  contra 
fonticulo  deligato  et  cathetere  applicato  (cujus  ope 
septem  diebus  sub  anuria  elapsis  aliquot  unciae 
urinae  excretae  sunt,)  gravissimi  dolores  excitati 
sunt;  iidem  subinde  in  occipite  initium  habent  et 
excitant  insultus  catalepticis  similes;  nonnunquam 
stupore  quodam  aegra  afficitur,  ita  ut  nil  nisi  do¬ 
lores  sentire  videatur  eosque  ejulatu  patefaciat; 
nec  non  tussis  molesta  accessit,  quae  brevi  tem¬ 
pore  mitigata  est;  febriles  motus  nunquam  in 
conspectum  venerunt* 

Praeter  balnea  et  fonticulum  varia  nervina 
exhibita  sunt  sine  fructu;  quare  loco  fonticuli, 
qui  dolores  augebat,  suasi  vapores  calidos  dorso 
applicari,  qui  melius  conducere,  imprimis  urinae 
secretionem  adjuvare  videbantur*  Sic  morbus  per 
reliquam  anni  partem  protrahebatur,  modo  mitior, 
modo  gravior;  nihilo  tamen  secius  catamenia  nor¬ 
mam  tenebant  justam  usque  ad  mensem  Se¬ 
ptembrem,  quo  ultima  vice  fluebant;  postea  aegra 
concepit  et  peperit  feliciter  d*  i9.  Sept.  i83i 
puerum  robustum.  Neque  per  graviditatis  tem¬ 
pus  symptomata  supra  commemorata  siluerunt, 
sed  continuarunt  ita,  ut  subinde  augerentur;  im¬ 
primis  vero  incessus  in  oculos  cecidit,  qui  sensim 

in  claudicationem  talem  abiit,  quae  coxalgiam  co¬ 
mitari  solet,  et  re  vera  pes  sinister  brevior  factus  est, 
ita  ut  digiti  soli  terram  attingerent;  quapropter  non 
sine  fructu  fonticulus  applicatus  est  post  trochante¬ 
rem.  —  Nihilo  tamen  secius  aegra  satis  tunc  vi¬ 
gebat;  doloribus  mitigatis  aut  minus  saevientibus 
cibos  quosdam  ferebat;  excretiones  alvi  urinaeque 
rariores  manebant  et  aloeticis  nonnunquam  opus 
fuit,  ut  alvus  duceretur. 

Die  24.  April.  huc  pervenit,  ut  me  videret, 
symptomata  enim  mitiora  erant;  ex  hoc  vero 
itinere  denuo  gravi  modo  affecta  est  Insultus 
cataleptici  frequentiores  facti,  dolores  dorsi,  cru¬ 
ris,  pedis  sinistri  brevioris  vehementiores;  spina 
ossis  ilei  sinistri  unum  digitum  dextra  superior 
posita;  spina  dorsalis  ita  incurvata,  ut  vertebrae 
quaedam  prominere  viderentur;  alvus  non  nisi 
clysmati  respondet,  urina  rarior,  macies  modica. 
Hunc  rerum  statum  inveni,  quum  aegram  d*  24. 
Maj.  viderem;  suasi,  ut  fonticuli  in  dorso  repe¬ 
terentur,  balnea  exhiberentur  et  oleum  jecoris  in 
usum  vocaretur.  Id  vero  vomitu  rejiciebatur* 
Attamen  symptomata  sensim  mitigata,  ita  ut  sub 
iisdem  terminum  partus  attingeret  aegra ;  qui 
prosperrimus  fuit,  nec  puerperium  a  naturali  ab¬ 
horruit.  Nihilo  tamen  secius  symptomata  saepius 
commemorata  perstiterunt  modo  mitiora,  modo 
graviora.  Quare  die  3i.  Oct.  denuo  fonticuli 
dorso  applicati  sunt;  sub  operatione  vero  aegra 
in  statum  incidit,  qui  inter  catalepsin  et  soporem 


medium  tenere  videbatur;  ex  quo  quum  experge¬ 
facta  sit,  animus  vehementer  commotus  fuit  moe¬ 
rore,  anxietate,  mortis  metu;  tandem  febriles 
motus  facie  livida  insignes  excitati.  Sequente  die 
catamenia  supervenerunt  et  protracta  sunt  satis 
copiosa  sex  per  dies ;  febris  s^ero  auctis  simul 
doloribus  appetitu  ciborum  deficiente  insignis  us¬ 
que  ad  12.  circiter  diem  protracta  decreta  est  sine 
adjumento  artis.  Haec  vero  febris  crisin  quan- 
dam  secum  duxit,  postea  enim  dolores  dorsi  valde 
mitigati  sunt;  urina  recte  excreta  est  et  aegra  ita 
restituta ,  ut  res  familiares  peragere  valeret ;  cata- 
leptici  vero  insultus  prorsus  siluerunt.  Nihilo 
tamen  minus  coxendix  sinistra  sensilior,  pes  bre¬ 
vior  mansit,  incessus  vero  melior.  Quid  quod 
paulo  post  parentes  visura  iter  plurium  horarum 
fecit,  quin  detrimenti  quid  sequeretur.  Contra 
postea  melius  se  habuit  aegra;  catamenia  justa, 
sub  quibus  insultus  cataleptici  redire  solent,  do¬ 
lores  mitiores  manserunt,  pes  vero  brevior.  Be- 
nuo  applicati  fonticuli  dolores  non  excitaverunt. 
Tandem  aestate  thermis  Sclilangenbadensibus  usa 
est,  quas  quidem  minus  bene  firre  sibi  videbatur 
aegra,  quae  vero  insignem  usum  ferebant.  Scilicet 
d.  27.  Sept.  eam  vidi  perfecte  incedentem;  uter¬ 
que  pes  aequalis,  dorsum  bene  constitutum,  vix 
sensile  praeter  modum.  Sic  morbus  feliciter  ad 
finem  perductus  est,  qui  multa  eaque  gravia  mala 
excitaverat  et  ultra  biennium  protractus  fuerat. 

Observatio  II. 

,  I 

N.  N.,  virgo  pervivida  et  sensibilis,  proles  fa¬ 
miliae,  cui  abdominis  morbi  et  debilitas  com¬ 
munes,  a  prima  aetate  vitiis  ventris  laborabat* 
Peculiaris  ab  omni  tempore  ejus  fuit  proclivitas 
ad  diaplioresin  immodicam.  Iiinc  rheumatismi  post 
sudores  a  superveniente  frigore  suppressos  cre¬ 
berrimi.  Infans  adhuc  a  matre  ad  permagnas 
medicamentorum,  moschi,  rhei  etc. ,  doses  su¬ 
mendas  frequenter  coacta  est.  Inde  a  pueritia 
simul  perlaute  semper  vixit. 

Duobus  abhinc  annis  praesertim  paroxysmis 
spasticis  catameniorum  tempore  praecipue  pro¬ 
venientibus  aegrotabat.  Curationem  virginis  me¬ 
dicus  celeberrimus  per  annum  fere,  a  29.  d.  Junii 
i83o  scilicet  ad  3i.  d.  Maji  i83i  moderatus  est. 
Abdomen  semper  tumidum  et  in  eo  dolores  prope 
continui.  Uteri  affectionem  morbosam  adesse  fre— 
quentiores  dolores  et  intumescentia  in  regione 
uterina,  spasmorum  adventus  tempore  menstrua¬ 
tionis,  sanguinis  in  hac  profluvium  justo  nimium 
foetorque  gravis  cruoris  menstrualis,  leucorrhoea 
nonnunquam  apparens  etc*  docuerunt* 

Adbibitis  medicaminibus  symptomata  abdo¬ 
minalia,  maxime  ventris  intumescentia  et  dolores 
evanuerunt*  Immo  spasmi  multo  rariores  nec 
tam  diu  permanentes  evenerunt.  Hi  spasmi  qua¬ 
lescunque  formas  induerunt,  modo  tetani  et  tri- 
smi ,  modo  catalepseos ,  modo  vel  epilepsiae*  I11- 


sultus  spasmodici  atrocissimi  saepius  per  quatuor- 
decirn  dies  duraverunt  intermissionibus  parvis  et 
noctibus  solummodo  liberis* 

Mensibus  Februat  ii  et  Martii,  immo  per  par¬ 
tem  Aprilis  anni  i83i  commoda  et  bona  vale¬ 
tudine  continue  gavisa  est.  Magna  se  movendi  fa 
cilitas  ei  fuit  in  ambulando,  inclinando  deorsum 
et  in  versando  sine  ullis  dorsi  crurumque  molestiis. 

Mox  in  excursione  primis  Aprilis  diebus  et 
dorsi  (in  sacra  potissimum  regione)  et  crurum  do¬ 
lores  eam  accesserunt  Brevi  post  tempore  ady— 
namia  paralytica  invasit  crura.  Standi  et  ingre¬ 
diendi  vim  amittens  lecto  aut  sellae  affixa  erat. 

Novissimis  temporibus  dorsi  dolor  auctus  et 
tumore  in  regione  sacra  conjunctus  exstitit. 

Adversus  mala  memorata  adbibebantur  prae¬ 
cipue  natrum  carbonicum  (effectu  satis  salutari), 
aqua  laurocerasi  et  acidum  bydrocyanicum  (sine 
fructu),  hydrargyrum  sulfuratum  nigrum  cum  ex¬ 
tracto  cicutae,  asa  foetida,  sabina  (cum  fructu), 
aurum  muriaticum  natronatum,  liquor  argenti  mu- 
riatico— ammoniati.  (Praeparata  ambo  multum  pro¬ 
fuerunt,  praesertim  postremum  in  spasmis.)  In¬ 
super  ad  dorsum  medicus  usus  est  hirudinibus, 
cucurbitis,  vesicatoriis,  unguento  cum  tartaro  sti¬ 
bia  to ?  fonticulis  grandioribus  n°.  vi  per  plures 
menses  pisis  magnis  et  unguento  acri  conservatis, 
vaporibus  aquae  fervidae  ope  machinae  Dzon- 
dianae  adbibitis. 


Melbeh  ,  de  medull.  spin.  erefh. 


5 


Thermarum  Emsium  anno  priore  usus  ad  bi¬ 
bendum  et  ad  balnea  tantum  durante  cura  spa¬ 
smos  impediendo  salutem  praebuerat.  Nam  finita 
ibi  commoratione  convulsiones  menstruationis  tem¬ 
pore  vehementer  redierunt. 

Aquae  Badenae  (Helveticae),  ubi  nunc  etiam 
aegrota  versatur,  non  singularem  efficaciam  ad 
sanandum  ejus  morbum  ostendere  videntur. 

In  cute  nuda  e  consilio  medici  sericum  sem- 
per  gestabat. 

Symptomatibus  hoc  ipso  tempore  sic  se  ha¬ 
bentibus  —  paralysi  imperfecta  tantum  crurali, 
dolore  et  tumore  dorsali, —  morbus  vertebrarum 
lumbalium  aut  medullae  spinalis  e  causa  rheu¬ 
matica  pro  nativa  aegrae  proclivitate  ortus  in 
promptu  esse  videtur.  Hunc  morbum  dorsalem 
ex  mense  Aprili  anni  praeteriti  modo  esse  exor¬ 
tum  per  superiorem  virginis  vitae  physicae  de¬ 
cursum  in  aperto  est. 

Ferrum  candens  (moxam  in  hoc  casu  post¬ 
posuit,)  in  dorsi  parte  morbosa  adbibendum  esse 
censuit  medicus. 

Hoc  judicio  per  litteras  proposito  et  multis 
praeterea  ab  aegrotae  fratre  communicatis  me¬ 
dicus  quidam  celeberrimus  Parisiis  in  consilium 
vocatus  est.  Qui  cum  prioris  opinione  omnino 
consentiens  fortissimas  in  cutem  dorsi  derivationes 
commendavit. 

Sub  finem  Augusti  mensis  Illustr.  Cfielius  Man- 
hemium  in  auxilium  arcessitus  non  emaciatam,  sed 

satis  bene  nutritam  invenit  aegrotam.  Quae  mul¬ 
tum  de  doloribus  dorsi  crurumque  conquesta  nul¬ 
lum  plane  motum  perferre  valebat  et  positionem 
horizontalem  semper  retinere  cogebatur.  Etenim 
simul  atque  ea  excedebat,  spasmi  violentissimi  et 
animi  deliquia  dimidiam  horam  et  diutius  du¬ 
rantia  sequebantur.  Alvo  incubantis  spinam  dor¬ 
salem  quum  Illustr.  Chelius  digitis  exploraret,  sub 
levissimo  tactu  dolores  fere  intolerabiles  sensit  ae¬ 
grota,  et  tum  etiam  spasmis  et  animi  defectione  vexata 
est;  dorsum  nullam  plane  ostendit  alienationem.  Ex 

omnibus  hisce  signis,  praesertim  vero  e  nimia  in 

✓ 

tangendo  sensibilitate,  Illustr.  Chelius  colligendum 
censuit,  non  organicum  quoddam  vitium,  sed  me¬ 
rum  medullae  spinalis  erethismum  adesse.  Qua¬ 
propter  omnia  cutis  irritamenta  gravissime  dis¬ 
suasit  et  rationem  medendi  iniit  mere  antihyste- 
ricam.  Tum  aegrota  Heidelbergam  se  contulit, 
ubi  primo  flores  zinci  et  thea  e  radice  Valeria¬ 
nae  ,  tum  infusum  valer.  cum  extracto  chinae, 
denique  hoc  posterius  tantum  ei  porrigebantur. 

Ita  tractata  virgo  nonnullis  hebdomadibus  in¬ 
termissis  jussu  medici  in  cubiculo  lente  ambu¬ 
lare  incepit.  Brevi  post  tempore  ad  aerem  ad¬ 
missa,  nonnullis  mensibus  praeterlapsis  in  pristi¬ 
num  valetudinis  statum  restituta  est  et  majorem 
etiam  viam  indefessa  absolvere  valebat.  At  omni¬ 
bus  molestiis  remotis  subito  affectiones  spasmo¬ 
dico -hystericae  exortae  sunt,  post  quarum  de¬ 
cessum,  id  quod  magnopere  mirari  licet,  amau- 

rosis  perfecta  exstitit.  Sed  haec  etiam  parum  diu¬ 
turna  post  tres  jam  dies  simplicibus  remediis  ad¬ 
hibitis  abiit.  Ad  salutem  reducta  Heidelbergam 
quum  reliquisset,  aegrota  brevi  post  tempore  viro 
nupsit.  Primum  puerpera  affectionibus  rursus  spa¬ 
smodicis  tentata  esse  dicitur.  Pluribus  annis  in¬ 
terjectis  lllustr.  Chelius  eam  vidit  valentem  atque 
florentem. 


Observatio  III. 

Virgo  quaedam  Anglica  admodum  erudita 
et  praeclari  ingenii,  undeviginti  annos  nata,  Pari¬ 
siis,  ubi  commorabatur,  a  cholera  Asiatica  adeo 
usque  correpta  est,  ut  medici  jam  de  ejus  salute 
desperarent.  Periculum  quidem  effugit,  sed  vi¬ 
gorem  recipere  non  potuit.  Crurum  tantam  sen¬ 
tiebat  imbecillitatem,  ut  ea  movere  plane  non 
posset  et  lecto  affixa  cubaret. 

Hac  in  conditione  Manhemium  vecta,  ut  Illustris¬ 
simum  Chelius  consuleret,  movere  se  prorsus  non 
poterat;  dorsum  et  crura  perquam  sensibilia  in 
tangendo  se  exhibebant  et  ultro  etiam  vehementer 
dolebant.  Digestio  plane  prostrata,  ita  ut  aegrota 
ea  etiam  alimenta  animalia,  quae  facillime  dige¬ 
runtur,  vix  perferre  posset,  et  omnia  remedia  inter¬ 
na  ab  Illustrissimo  Chelius  adhibita  vim  exsere¬ 
rent  medici  consilio  directe  oppositam.  Omnibus 
his  signis  diagnosi  constituta  lllustr.  Chelius  spi¬ 
nam  dorsalem  liquoribus  spirituosis  inungi  et 

item  aquae  fervidae  vaporibus  totam  columnae 
vertebralis  longitudinem  ope  machinae  Dzondianae 
usque  ad  cutis  ruborem  feriri  jubet.  Protinus 
fausta  symptomatum  evenit  mutatio;  debilitate  paul- 
latim  evanescente  aegrota  positione  immobili  ex¬ 
cedit  et  rursus  ambulare  incipit.  Ciborum  ap¬ 
petitus  in  dies  augescit  et  cum  eo  alimenta  as- 
similandi  facultas.  Per  longum  adhuc  temporis 
spatium  tonica  nunc  et  amara  adhibentur  reme¬ 
dia.  Motus  sub  dies  augentur  prosperrimo  cum 
eventu,  et  mox  aegrota,  postquam  diutius  viginti 
duos  menses  in  positione  horizontali  remansit, 
perfectam  valetudinem  rursus  consecuta  est. 

Parisios  reversa  quum  dentem  extrahendum 
praebuisset,  magna  exoritur  haemorrhagia,  et  nunc 
molestiae  iis,  quibus  defuncta  erat,  simillimae, 
dorsi  et  pedum  imbecillitas  atque  spasmi  indolis 
fere  hystericae  oriuntur.  Mox  vero  haec  sym¬ 
ptomata  transeunt  plane  innoxia. 


Observatio  IV. 

/ 

Virgo  quaedam  altiore  loco  nata  viginti  fere 
annorum,  constitutionis  paullulum  lymphaticae, 
procera  valde  et  celeriter  pinguefacta,  sub  finem 
aestatis  armi  i835  in  Galliam  meridionalem  se 
contulit,  ut  per  hiemem  mitiore  coeli  temperie 
frueretur*  Hic  medicus,  cui  sequentem  morbi 
descriptionem  debemus,  eam  primum  vidit. 

Primarium  vitii,  quo  laborat,  symptoma  sin¬ 
gularis  est  musculorum  omnium  debilitas*  Man¬ 
dibulis  e.  gr*  per  breve  tantum  temporis  spatium  ad 
manducandum  uti  potest,  utpote  quae  mox  fati¬ 
gentur.  Dorsum  aeque  infirmum,  et  aegrotae, 
etiamsi  satis  diu  rectam  se  tenere  valeat,  tamen, 
asino  si  vellitur,  usque  timendum  est,  ne  a  po¬ 
sitione  recta  decedens  humum  procumbat*  Edens 
manum  ori  admovere  nequit  nisi  cubito  suffulto. 
Brachium  sinistrum  altero  multo  debilius.  Pedes 
eodem  modo  affectos  aegra  tollere  non  valet, 
neque  sella  surgere  potest.  Erecta  semel  post 
quindecim  vel  viginti  gressus  subito  humum  colla- 
bitur.  Attamen  non  de  imbecillitate  solum,  sed  etiam 
de  tensionis  et  rigoris  musculorum  sensu  con¬ 
queritur*  Caput  etiam  hujus  affectionis  particeps, 
quod  saepe  oppressum  et  surdum  est,  ut  aegrota 
non  plus  pagina  una  legere  valeat,  quin  onere 
quasi  palpebrae  deprimi  videantur.  Quae  omnia 
symptomata  menstruatione  appropinquante  inten¬ 
duntur.  Simul  ac  vero  ea  apparuerit,  molestiae 
imminuuntur,  ut  tensio  ista  et  rigor,  et  membra, 
ut  aegrotae  ipsius  verbis  utamur,  solvuntur.  Sed 
inter  ipsam  menstruationem  hoc  levamentum 
rursus  tollitur*  Mane  imbecillitas  maxima,  ve¬ 
spero  valetudinis  conditio,  quantum  esse  potest, 
optima. 

Columna  vertebralis  diligentissime  explorata; 
fortissimus  digitorum  pressus  nullo  ejus  loco  mi- 

niinam  excitabat  sensibilitatein.  In  regione  lum¬ 
bali  tres  vertebrae  digito  fere  transverso  ad  latus 
sinistrum  declinabant. 

Ceterum  functiones  omnes  bene  procedunt, 
somnus,  digestio,  nutritio  etc.  Catamenia  certum 
ipsorum  typum  sequuntur,  per  octo  dies  duran¬ 
tia,  larga,  fortasse  nimis  larga.  Nonnullo  abhinc 
tempore  octo  diebus  tardius  eveniunt;  pulsus  ar¬ 
teriarum  vividus  satis,  paulo  frequentior;  ex  quo 
menstruatio  nimis  copiosa  facta  est,  debilior. 

Medicus  celeberrimus  consultus  principio  ni¬ 
mias  evacuationes  menstruales  mali  esse  causam 
censuit.  Quod  vero  quum  hoc  menstruationis  vi¬ 
tio  arte  remoto  permaneret,  de  columnae  verte¬ 
bralis  incurvatione  cogitare  coepit.  Remedia  ta¬ 
men  orthopaedica  non  tolerata,  et  insuper  difficile 
foret,  ea  ex  causa  capitis  oculorumque  affectio¬ 
nem  explicare.  —  Balnea  contra  morbi  statum  in 
melius  converterunt. 

Medicus,  cui  aegrota  curae  erat,  nunc  ad  illum 
virum  clarissimum  perscripsit ,  in  vasis  medullae 
spinalis  sanguinis  congestiones  factas  sibi  videri 
et  eam  ob  causam  velle  se  hirudines,  vesicatoria 
et  talia  remedia  adhibere,  quae  ad  nervorum  me¬ 
dullae  spinalis  systema  irritandum  facere  possint. 
Ille  ad  hanc  sententiam  quum  accessisset,  insuper 
rhus  toxicodendron  gr.  l/Q  pro  dosi  ter  per  diem 
porrigendum  commendavit,  nec  non  solutionem 
arsenicalem  Fowleri,  cujus  vero  usus  omissus  est, 

quum  medico  curam  moderanti  nimis  periculosus 
videretur. 

Sed  tota  haec  medendi  ratio  in  breve  tantum 
tempus  profuit,  et  mox  aegrotae  conditio,  digestio¬ 
nis  viribus  per  rhus  toxicodendron  magnopere 
debilitatis,  multo  pejor  facta  est. 

Nunc  alius  medicus  in  auxilium  assumtus,  e 
cujus  consilio  primus  duo  cauteria  in  regione  lum¬ 
bali  collocavit  et  quotidie"  strychnini  gr.  yg  et 
ferri  carbonici  gr.  iv  porrigenda  jussit. 

Sed  vixdum  quatuordecim  diebus  elapsis  cura 
cessare  debuit,  quum  imbecillitas  nimis  augeretur 
et  menstruatio  justo  citius  reverteretur.  Arteria¬ 
rum  pulsus  nunc  frequens  et  debilis  factus ,  vul¬ 
tus  paulo  pallidior,  oculi  minus  vivi,  corporis 
abundantia  paululum  minuta. 

Sic  Heidelbergam  profecta  est,  ut  ad  Illustrissimi 
Chelius  consilium  confugeret.  Symptomata  modo 
commemorata  manifestiora  etiam  et  musculorum 
imbecillitatem  valde  adauctam  invenit,  ita  ut  col¬ 
lum  e.  gr.  vix  sustinere  posset  caput,  semper  fere 
ad  pectus  demissum.  Appetitus  ciborum  tamen 
satis  bonus,  somnus  quietus  et  recreans.  Cele- 
berr.  Chelius,  natura  morbi  perspecta,  nervina 
et  roborantia,  uti  ehinam,  Valerianam,  arnicam, 
adhibuit.  Dorsum  liquoribus  alcoholisatis  inungi 
et  vaporibus  aquae  fervidae  tangi  jussit.  Sed  haec 
etiam  ratio  in  breve  tantum  tempus  aegrotam 
sublevavit.  Tunc  subito  symptomata  apparuerunt, 
quae  in  vermium  suspicionem  induxere,  et  re  vera 

oleo  empyreumatico  Chaberti  adhibito  taenia  lata 
per  sedes  dejecta  est.  Omnes  aegrae  propinqui 
et  amici  laetabundi,  morbi  sublevamentum,  si  non 
finem  sperantes.  Sed  pro  dolor!  opinio  eos  fe¬ 
fellit;  nam  subito  omnia  symptomata  augescunt, 
imbecillitas  crescit,  digestio  summopere  impeditur, 
et  identidem  pectoris  oppressio,  quae  fere  ad 
asthmatis  vehementiam  accedebat,  apparet.  Sed 
haec  semper  mox  transire  solebat.  —  Aliquanto 
vero  lllustr.  Chelius  vocatur,  quod  talis  paroxysmus 
superioribus  violentior  exortus  sit.  Qui  quum 
advenisset,  aegrota  vita  erat  defuncta! 

Sectio  cadaveris  diligentissime  facta  et  impri¬ 
mis  in  medullam  spinalem  inquisitum  est.  Haec 
tamen  ne  minimam  quidem  alienationem  ostendit; 
nec  in  cerebro  et  organis  abdominalibus  ulla  a 
statu  integro  declirmtio  inventa  est. 

Prognosis. 

Quam  si  in  universum  faustam  proponendam 
arbitramur,  hoc  judicium  ad  initia  potissimum 
hujus  medullae  status  erethistici  et  ad  minores 
ejus  gradus  relatum  volumus,  ubi  dorsi  dolores 
per  intermissionem  tantum  sentiuntur  et  insuper 
quaedam  fortasse  crurum  pedumque  adest  im¬ 
becillitas.  Sed  tum  etiam,  quum  languoris  et  de¬ 
bilitatis  sensu  ad  summum  intenso  pressus  qui¬ 
dam  in  scrobiculo  cordis  fere  perpetuus,  spasmo- 

dicae  masculorum  contractiones  ceteraque  sym¬ 
ptomata  supra  a  nobis  commemorata  accesserunt, 
prosperum  eventum  praedicere  non  absonum  est. 
Quo  diutius  vero  omnia  haec  mala  subsistunt, 
quin  justa  remedia  adhibeantur,  quo  magis  lan¬ 
guor  iste  et  ignavia  augescunt,  quin  ulla  aegro¬ 
tarum  tristitiae  et  morositati  medela  afferatur,  eo 
magis  spes  salutis  mox  recuperandae  evanescit, 
quamquam  tum  etiam  de  ea  desperare  nulla  est 
ratio.  Immo  pessima,  quae  apparere  possunt,  sym¬ 
ptomata,  paralysis  membrorum  ac  vesicae  et  in¬ 
testini  recti  inertia,  parvum  tantum  afferunt  peri¬ 
culum  et  multo  quidem  minoris  sunt  momenti, 
quam  si  aliis  causis,  organicis  praecipue  spinae 
dorsalis  vitiis,  ut  cariei,  exsudationibus ,  malaciae 
medullae  e"tc.,  debentur.  Cujus  differentiae  ratio¬ 
nem  jam  supra  exponere  conati  sumus.  Si  vero 
res  pessime  ceciderit,  morbus  in  hac  conditione 
multos  per  annos  ita  durare  poterit,  ut  constitu¬ 
tionis  statum  haud  multum  infringat ,  nec  mara¬ 
smum  pedetentim  efficiat.  Quem  postremum  even¬ 
tum  tamen,  quo  vis  vitalis  sensim  sensimque  de¬ 
ficiat  et  postremo  omnino  exstinguatur,  plane 
negare  nolumus.  Nam  aliquoties  factum  est,  ut 
mors  sequeretur,  quiri  ad  aiiam  quandam  causam 
referri  posset.  Neque  infidas  ibimus,  quin  in 
violentioribus  insultibus  tetanicis,  convulsionibus 
crebris  et  immodicis  fieri  possit,  ut  in  materiam 
vel  ventriculos  cerebri  sanguis  effundatur,  id  quod 
tamen  perraro  tantum  eveniet. 

Therapia. 

Nihil  simplicius  esse  potest,  quam  medullae 
spinalis  erethismum  naturae  convenienter  tractare. 
Brodio  prae  omnibus  laus  ea  debetur,  quod  viam 
medendi  unice  rectam  primus  tam  significaverit, 
quam  persecutus  sit.  Ostendit  ille,  omnia  ea  re¬ 
media,  quibus  in  alia  spinae  dorsalis  vitia,  in¬ 
flammationes  et  rheumatismos  aut  medullae  ipsius 
aut  membranarum  et  ossium,  quae  eam  circum¬ 
dant,  uti  solent,  in  nostro  casu  noxia  aut  certe 
magna  cum  prudentia  esse  adbibenda.  Locales 
praecipue  sanguinis  deductiones  niliil  faciunt,  nisi 
ut  imbecillitatem  augeant,  etiamsi  dolores  iis  in 
praesentia  saepe  aliquatenus  mitigari  videantur; 
immo  saepius  iteratae  nocentissimam  diutiusque 
duraturam  vim  in  teneram  aegrotantium  valetu¬ 
dinem  exercere  possunt. 

Cetera,  quibus  tam  saepe  utuntur,  remedia, 
derivationes  cutaneas,  ut  vesicatoria,  cauteria,  fon¬ 
ticulos  etc. ,  Brodie  omnino  rejicit,  primum  pro- 
pterea,  quod  aegrotarum  animum  ad  miseram  ipsa¬ 
rum  conditionem  perpetuo  convertant,  deinde,  quod 
dolores  plerumque  augeant.  Cui  praeclarissimi  viri 
praecepto  objiciendum  videtur,  tam  universe  id 
observari  non  posse,  quia  e  rerum  ratione  in¬ 
terdum  ab  ista  severitate  decedendum  sit.  Nam 
maxima  difficultas  rectae  medendi  rationis  consti¬ 
tuendae  semper  in  eo  vertetur,  quod  omnium 
momentorum,  e  quibus  aliquid  elici  potest,  dili- 

gentissime  ratione  habita  diagnosis  tamen  certa 
et  accurata  incipiente  malo  proponi  saepe  nequeat. 
Semper  enim  timendum  erit,  ne  spondylarthrocaee 
exsistat,  quem  morbum  perniciosum  celeri  tantum 
et  efficaci  artis  actione  repelli  posse  inter  omnes 
constat.  IVec  injuria  conscientiae  criminationibus 
vexaremur,  si  nobis  plane  otiosis  malum  istud 
eo  usque  augeretur,  ut  sanari  amplius  non  pos¬ 
set.  Sed  contra  id  etiam  cavendum  est,  ne  ae¬ 
grotum  praeter  necessitatem  incitamentis  cutaneis 
cruciemus  et  doloribus,  a  quibus  jam  torquetur, 
alios  adjiciamus.  Inter  duas  calamitates  minorem 
semper  subeundam  esse  quum  credamus,  in  du¬ 
biis  etiam  nostri  morbi  casibus  modicum  lenium 
derivantium  usum  commendaverimus. 

Vesicatorium  vel  etiam  fonticulus  in  medullae 
eretbismo  non  multum  nocere  poterit,  quum  prima 
fortasse  morbi  organici  initia  restinguere  valeat. 
In  anginane  membranacea  melius  quidquam  eve¬ 
nit?  Multi  jam  infantuli  praeter  rem  hirudinibus 
calomelanaque  vexati.  Quem  tamen  errorem,  si 
aliquid  acciderit,  libentius  ignoscunt  homines,  quam 
nimium  timorem,  ne  indiciis  adhuc  vagis  atque 
incertis  remedio  quodam  usus  sis. 

Si  ejusmodi  deductiones  cutaneae  nullam  vim 
ostendant  et  ex  aliis  symptomatibus  quoque  ma¬ 
gis  magisque  pateat,  affectionem  adesse  pure  dy~ 
namicam,  modicum  sub  divo  motum  praescriba¬ 
mus,  aerem  purum,  vitam,  si  fieri  potest,  rusti¬ 
cam  et  quae  ad  animum  saepe  contristatum  ex- 


hilarandum  conferre  possunt.  Quod  ad  rationem 
diaeteticam  attinet,  cavendum  est,  ne  nutrimenta 
nimis  scrupulose  eligas. 

Quod  si  vero  morbi  longius  progressi  talia 
symptomata  appareant,  e  quibus  totum  nervorum 
spinalium  systema  jam  correptum  esse  colligi  po¬ 
test,  spasmi,  convulsiones,  quae  cum  iis  eboreae 
similitudinem  habent,  aut  imbecillitas  membrorum 
paralytica,  tum  medicum  psvchicam  etiam  in  ae¬ 
grotas  vim  exserere  omnino  necesse  est+  Cui  enim 
si  aegrotis  virium  suarum  diffidentia  liberatis  per¬ 
suadere  contingit,  magnam  calamitatis  suae  partem 
in  phantasia  esse  positam,  nec  non  liberum  mem¬ 
brorum  motum,  quamquam  paululum  impeditum, 
ipsis  relinqui;  eas  adeo  musculorum  contractiones, 
quae  involuntariae  plane  videntur,  magis  e  turbata 
voluntatis  actione  pendere,  quippe  quae  saepius 
desinant,  simul  ac  aegrotae  attentio  in  aliam  rem 
devertatur:  quae  omnia  si  consequi  valet,  maxi¬ 
mam  vicit  difficultatem. 

Initio  paucos  tantum  gressus  in  cubiculo  nec 
nisi  quodam  temporis  spatio  interjecto  facere  per¬ 
mittat,  sed  eam  cubandi  et  quiescendi  propensi- 
tatem,  quae  in  hoc  potissimum  malo  observatur, 
omni  modo  studeat  supprimere.  Aegrotae  simul 
ac  sentiunt,  se  voluntarie  movendi  sese  faculta¬ 
tem  non  amississe,  nova  in  iis  oritur  alacritas  et 
spes  salutis.  Quo  efficitur,  ut  mox  longius  spa¬ 
tium  sub  divo  permeare  valeant  et  celeriter  ad 
perfectam  redeant  valetudinem.  Tono  medullae 

spinalis  augendo  in  hoc  morbi  stadio  spirituosa 
maxime  et  talia  inserviunt  linimenta,  quae  exha¬ 
lando  mox  dissipantur,  in  tota  columnae  verte¬ 
bralis  longitudine  adhibita,  ut  linimentum  campho- 
ratum  compositum  addito  paullulo  tincturae  opii; 
porro  fomentationes  aequalium  partium  mixturae 
camphoratae  et  olei  rorismarini,  ut  Brodie  suadet 
Liquores  etiam  alcoholisatos  proponere  audemus, 
ut  spiritum  saponis,  serpylli,  thymi,  et  naphthas 
nec  non  liquorem  ammonii  caustici. 

Maximam  vero  utilitatem  aquae  fervidae  prae¬ 
stant  vapores  aliquoties  per  diem  dorsum  nuda¬ 
tum  ferientes.  Quo  quidem  id  potissimum  con¬ 
sequimur,  ut  nimia  spinae  dorsalis  sensilitas  pro 
stimulis  mirum  plane  in  modum  imminuatur,  quam 
ob  rem  eorum  usum  in  omnibus  casibus  gravio¬ 
ribus  quam  maxime  commendatum  volumus. 

Marshall  frictiones  cutis  approbat  cum  vel 
sine  rubefacientibus,  quae  vero  per  totam  horam 
sine  intermissione  continuentur  et  semel  vel  bis 
per  diem  repetantur.  Praeterea  diversissimis  cutis 
incitamentis  utitur  et  gravioribus  in  casibus  lini¬ 
menti  tartari  stihiati  vim  magnopere  praedicat. 
Neque,  ut  Brodie,  fonticulorum  usum  improbat. 

Jam  vero  quaeritur,  num  in  nostrum  malum 
internis  etiam  remediis  utendum  sit  et  quae  eo¬ 
rum  maxime  sint  idonea.  Brodie  hanc  quaestio¬ 
nem  obiter  modo  tangit,  eo  contentus,  ut  ratio¬ 
nem  diaeteticam  explicet.  Abercrombie  difficilli- 


79 


mum  esse  indicatu  fatetur,  quaenam  remedia  cer¬ 
tam  praebitura  sint  utilitatem.  Cui  vero  dicenti, 
purgationes  largas  et  certis  temporibus  repetitas 
magnopere  ad  malum  propulsandum  facere,  nullo 
modo  consentire  possumus.  Hae  enim  non  pos¬ 
sunt,  quin  imbecillitatem  adaugeant,  et  quum 
simul  minime  manifestum  sit,  qua  de  causa  ad¬ 
hibeantur  et  quam  in  ansas  morbi  vim  exserere 
possint,  erunt  rejiciendae.  Ratione  symptomatica 
autem  non  repudiandae  videntur.  Ei  contra  Aber- 
crombii  sententiae  libenter  accedimus,  quod  ro¬ 
borantium  et  antispasmodicorum  conjunctionem 
suadeat.  Nominatim  quidem  ea  non  affert,  sed 
nullo  fere  negotio  illa  eligi  possunt,  quae  ad  hunc 
finem  maxime  sint  idonea.  Ex  ea  igitur  opinione, 
quae  de  istarum  affectionum  origine  adoptanda 
nobis  visa  est,  primum  probatissima  appellamus 
antihysterica.  Praesertim  auctoribus  celeberrimis, 
Puchelt  et  Chelius,  a  radice  valerianae  vim  pro¬ 
sperrimam  exspectamus.  Flores  zinci  etiam ,  ca¬ 
storeum  et  asa  foetida  magnopere  ad  rem  faciunt, 
nisi  haec  postrema  ob  malum  odorem  saporem¬ 
que  fastidiuntur.  Infusum  e  refracta  dosi  radicis 
ipecacuanhae  in  variis  coenaestheseos  turbationi¬ 
bus  quam  maxime  prodest,  quam  ob  rem  ejus 
mentionem  hic  non  negligimus.  Nec  admodum 
operosum  foret,  e  magna  remediorum,  quae  ner¬ 
vina  dicuntur,  copia  unum  alterumve  eligere,  sed 
hac  re  supersedere  possumus,  et  quod  medica¬ 
menta  commemorata  maximi  nobis  momenti  esse 

videntur,  et  quod  remediorum  frequentem  vicis-” 
situdinem  nimiamque  accumulationem  in  nostro 
casu  vituperandam  esse  censemus.  In  leviori  morbi 
gradu  oplimum  erit,  nulla  plane  uti  medicina,  et 
in  gravioribus  etiam  simpliciora  tantum  medica¬ 
menta  et  haec  quidem  certis  intervallis  adhibean¬ 
tur.  Tonicorum  et  roborantium,  ut  inprimis  cor¬ 
ticis  Peruviani  et  calami  aromatici,  usus  arctiori¬ 
bus  etiam  finibus  circumscribi  debet  et  tum  so¬ 
lummodo  commendari  potest,  quum  in  curatione 
ista  praescripta  imbecillitas  non  minuitur,  vires 
potius  ne  magis  semper  deficiant  periculum  est. 
Aliis  in  casibus  supervacua  certe  sunt,  quum 
aegrotae  sine  iis  celeriter  convalescant.  Saepe 
vero  in  personis  sensibilioribus  sanguinis  orga- 
smum  augent,  congestiones  ad  caput  efficiunt  et 
eo  modo  pristinis  molestiis  novas  addunt,  vel 
organorum  etiam  digestionis  functiones  magno¬ 
pere  impediunt. 

A  natura  morbi  porro  non  plane  alienum 
erit,  propter  eam  mali  intermissionem,  quae  prin¬ 
cipio  saltem  observatur,  chininum  sulfuricum,  ut 
a  Brodio  factum  est,  adhibere,  etiamsi  mali  in¬ 
tervalla  atypicam  prae  se  ferunt  indolem. 

Postremo  id  nobis  relinquitur,  ut  moneamus, 
singula  etiam  symptomata  prominentia  pro  sua 
quaeque  gravitate  diligenter  attendi,  et  si  aut  mo¬ 
lesta  sint,  aut  periculum  minitentur,  omni  modo 
impugnari  debere.  Si  igitur  dolores  dorsi  mem- 

brorumque  insolitum  in  modum  augeantur,  par¬ 
vae  doses  opii  aut  aquae  laurocerasi  aegrotae 
praebere  non  dubitabimus.  Sic  cardialgiae  etiam 
vehementiores  paroxysmi  celebri  isto  magisterio 
bismuthi,  aut  infuso  radicis  valerianae  leniuntur, 
etiamsi  iis  non  plane  tolli  possint,  antequam  mo¬ 
mentum  causale  remotum  sit.  In  alvi  obstructione 
primum  ad  clysteres  leviter  irritantes,  et  ubi  jam 
inveteravit,  ad  laxativa  lenia,  ut  mannam,  pul¬ 
pam  tamarindorum  vel,  quod  optimum,  ad  oleum 
ricini,  confugiendum  est.  Purgantibus  vero  salinis 
atque  drasticis  ob  magnam,  quam  in  tractum  in¬ 
testinorum  irritationis  vim  exercent,  in  summo 
discrimine  utendum  est.  Urinae  excretio  si  paullo 
est  molestior,  vel  si  perfecta  ischuria  cum  vesica 
nimis  repleta  adest,  haud  cunctandum,  quin  ca¬ 
theterem  adhibeas. 

Plura  etiam  disserere  possemus  de  via,  quae 
hic  illic  ingredienda  sit.  Quae  quum  ex  indole 
cu jusque  casus  propria  sponte  colligi  possint,  ab 
hoc  labore  carebimus. 

Postremo  ad  valetudinem  restituendam  balnea 
tum  fluvialia,  quum  marina  egregiam  exhibent 
utilitatem,  id  quod  Abercrombie  jam  significavit. 

De  curae  tempore  in  universum  certi  nihil 
constitui  potest;  id  enim  imprimis  de  gradu  pen¬ 
det,  ad  quem  malum  erat  pro  vectum.  Nonnun- 
quam  intra  paucas  hebdomades  valetudo  resti¬ 
tuitur,  nonnunquam  ne  mensium  quidem  spatio 

id  consequi  valemus.  Ouam  maxime  vero  optan¬ 
dum  erit  in  casibus  gravioribus,  ut  medico  ple¬ 
nam  aegrotae  fiduciam  sibi  conciliare  et  quan- 
dam  in  eam  exercere  contingat  dominationem. 
Etenim  non  dubium  est,  quin  hac  ipsa  re  sana¬ 
tio  multo  facilior  reddatur,  ita  ut  interdum  mala 
plane  inveterata  brevi  tempore  et  in  perpetuum 
dimoveantur. 

